title: भारतीय वायुसेना का इतिहास

text: द्वितीय विश्वयुद्ध से प्राप्त प्रेरणा से राॅयल इंडियन एयरफोर्स की कार्मिक नफरी युद्ध स्थिति समाप्त होने तक बढ़कर 28,500 हो गई जिसमें लगभग 1,600 अफसर शामिल थे। अगस्त 1945 में नं0 4 स्क्वाड्रन को जापान में ब्रिटिश काॅमनवेल्थ कब्जा करने वाली सेना (आॅक्युपेशन फोर्सेज) की यूनिट बनाया गया। इसने अक्टूबर में अपने स्पिटफायर टप्प्प् की जगह माक्र ग्प्ट को लिया और 1945 में जापान पहुंची। शेष हरीकेन से लेैस राॅयल इंडियन एयरफोर्स फाइटर स्क्वाड्रनों ने इनकी जगह कोहट, सामुंगली तथा रिसालपुर में स्पिटफायर प्राप्त किए और 1946 में मध्य तक संपूर्ण राॅयल इंडियन एयरफोर्स फाइटर फोर्स स्पिटफायर से लैस हो चुकी थी। 1946 में पहली बार राॅयल इंडियन एयरफोर्स की ट्रांसपोर्ट यूनिट गठित की गई। नं0 12 स्क्वाड्रन को पहले दिसम्बर 1945 में कोहट में स्पिटफायर से लैस कर गठित कर लिया गया था। बाद में इसे 1946 के अंत में पानागढ़ में सी-47 डकोटा दिए गए। टेम्पेस्ट-प् प् देने का निर्णय भी लिया गया और 1946 की शरद ऋतु के दौरान, इस निर्णय को कार्यान्वित करना शुरू कर दिया गया। कोलार स्थित नं0 3 स्क्वाड्रन पुनःसज्जित की जाने वाली प्रथम स्क्वाड्रन बन गई और 10 स्क्वाड्रन को पुनः सज्जित किया गया।  इस दौरान युद्ध के बाद कार्मिकों की नफरी आधी घटकर 14,000 अफसर तथा कार्मिक रह गई। युद्ध  के बाद की भारत की रक्षा जरूरतों का मूल्यांकन ब्रिटिश अधिकारियों ने अपने ढंग से किया। अक्टूबर 1946 को आधार बनाकर, मौजूदा दस राॅयल इंडियन एयरफोर्स स्क्वाड्रनों को बढ़ाकर बीस फाइटर बमवर्षक और परिवहन स्क्वाड्रनों की संतुलित सेना बनाने की योजना बनाई। तथापि, तेजी से बदलती राजनैतिक परिस्थितियों के कारण, भारतीय रक्षा के संबंध में निर्णय लेने की बात स्वतंत्र भारत की संभावित सरकार के ऊपर छोड़ दिया गया। नं0 4 स्क्वाड्रन को जापान से भारत लौटने पर टेम्पेस्ट-प्प् में परिवर्तित कर दिया गया। नं0 7 तथा नं0 8 स्क्वाड्रनों ने भी 1947 के ग्रीष्म काल के दौरान अधिक प्रभावी टेम्पेस्ट फाइटर लेने के लिए अपने स्पिटफायर हटा दिए। इसी समय नं0 1 तथा 9 स्क्वाड्रनों ने भी टेम्पेस्ट-प्प् प्राप्त किए, लेकिन 15 अगस्त 1947 को अगस्त 1945 में, द्वितीय विश्वयुद्ध के अंतिम वर्ष के दौरान के स्क्वाड्रन कमांडरभारत की सशस्त्र सेनाओें के विभाजन के साथ ये यूनिटें हट गईं और इनके उपस्कर नवनिर्मित राॅयल पाकिस्तान एयरफोर्स को हस्तान्तरित कर दिए गए। इस प्रकार विभाजन के समय राॅयल इंडियन एयर फोर्स के पास नं0 3,4,7,8 और 10 स्क्वाड्रनों के साथ टेम्पेस्ट-यू, नं0 2 स्क्वाड्रन के साथ स्पिटफायर और नं0 12 स्क्वाड्रन के साथ सी 47 रह गई तथा आजादी के समय एयर आब्जर्वेशन फ्लाइट, ए ओ पी आॅस्टर 4,5 तथा 6 गठित की गई। नं0 6 स्क्वाड्रन, जिसकी ड्रिग रोड पर स्पिटफायर से सी 47 में परिवर्तन की प्रक्रिया चल रही थी, हटा दी गई और इसके ट्रांस्पोर्ट पाकिस्तान को दे दिए गए। युद्ध 15 महीने तक जारी रहा, राॅयल इंडियन एयरफोर्स पूरी तरह सक्रिय बनी रही और आखिरकार 01 जनवरी 1949 को युद्ध विराम लागू हो गया। इस लड़ाई के दौरान आॅपरेषन की कार्रवाई में लगे रहने के बावजूद सर्विस का पुनर्गठन तथा आधुनिकीकरण बिना बाधा जारी रहा। इसी बीच काम के उदेश्य से संयुक्त सेना मुख्यालय को अलग कर दिया गया और नई दिल्ली में वायुसेना मुख्यालय स्थापित किया गया (तस्वीर के लिए यहां पर क्लिक करें)। इसमें संक्रियात्मक तथा प्रशिक्षण कमानें शामिल की गईं और जम्मू-कष्मीर में चल रहे अभियान में संलग्न राॅयल इंडियन एयरफोर्स की सभी यूनिटों तथा इसके सहयोगी घटकों (स्पोर्ट एलिमेंट्स) का संचालन करने के लिए नं0 1 संक्रियात्मक ग्रुप गठित किया गया। इसी बीच नं0 2 स्क्वाड्रन को स्पिटफायर ग्टप्प्प्े से लैस किया गया। नं0 9 स्क्वाड्रन को इस टाइप पर फिर से गठित किया गया। नं0 101 फोटो टोह फ्लाइट का स्पिटफायर पी आर माक्र ग्प्ग् के साथ जनवरी में गठन किया गया। इस यूनिट को अप्रैल 1950 में पूर्ण स्क्वाड्रन स्तर प्राप्त करना था। कश्मीर में संक्रिया में हुई क्षति को पूरा करने के लिए टेम्पेस्ट प्प् का अगला बैच दिसम्बर 1948 में ब्रिटेन से प्राप्त किया गया। उसी वर्ष उपस्करों में अनेक प्रकार के परिवर्तन हुए, जिसका राॅयल इंडियन एयरफोर्स की संरचना पर गहरा प्रभाव पड़ा। सर्विस ने भारी बमवर्षक घटक (एलिमेंट) स्थापित करने के लिए हिन्दुस्तान एरानाॅटिक्स लि0 (एच ए एल) से संपक्र किया कि वह कानपुर स्थित देखभाल और अनुरक्षण यूनिट (केयर एंड में ंटिनेंस यूनिट) में सुराक्षित यू एस ए एफ के इस टाइप के लगभग सौ पुराने बमवर्षकों में सुधार कर बी-24 लिबरेटर की फोर्स ’फिर से तैयार‘ करें। योजना की व्यवहार्यता के संबंध में यू एस तथा ब्रिटिश परामर्शदाताओं की शंकाओं के बावजूद एच ए एल ने नवंबर 1948 में छह बी-24 में सुधार कर उन्हें तैयार कर दिया था और उसी महीने की 17 तारीख को, नम्बर 5 स्क्वाड्रन को इन भारी बमवर्षकों से लैस कर दिया गया। बाद में, 1950 के शुरू में नम्बर 6 स्क्वाड्रन को बी-24 से लैस कर पूना में पुनः गठित किया जाना था और इस टाइप के विमानों पर ‘बैक-अप’ प्रशिक्षण प्रदान करने के लिए नम्बर 16 स्क्वाड्रन की स्थापना की जानी थी। टाइगर माॅथ्स की कमी को पूरा करने के लिए, 1948 के दौरान प्रेन्टिस बेसिक ट्रेनर राॅयल इंडियन एयरफोर्स को सौंप दिए गए, जिन्हें बाद में जोधपुर, ताम्बरम तथा अम्बाला से कार्रवाई करनी थी, लेकिन 4 नवम्बर 1948 को भारत में सर्विस की सी-47 डकोटादृष्टि से एक महत्वपूर्ण घटना घटी। तीन वैंपायर एफ, माक्र 3 जेट फाइटर पहुंच गए। ये विभिन्न प्रकार के 400 से अधिक वैंपायर के पहुंचने के क्रम में से थे जिन्हें सर्विस ने आगामी वर्षों में प्राप्त किया। (तस्वीर के लिए यहां पर क्लिक करें)। आगामी वर्षों में वैंपायर एफ बी माक्र-52 से लैस नं0 7 स्क्वाड्रन द्वारा संक्रियात्मक स्तर प्राप्त करने से राॅयल इंडियन एयरफोर्स को जेट वायुयान प्रचालित करने वाली एशिया की पहली एयरआर्म बनने का गौरव प्राप्त हुआ। जनवरी 1950 में भारत ब्रिटिश राष्ट्रमंडल के अंतगर्त गणतंत्र बना और भारतीय वायुसेना ने अपने नाम से पहले जुडा ”राॅयल“ शब्द हटा दिया। इस समय भारतीय वायुसेना ने स्पिटफायर, वैंपायर तथा टेम्पेस्ट से लैस छह फाइटर स्क्वाड्रनें गठित कीं जो कानपुर, पूना, अंबाला और पालम से कार्रवाई करती थी। इसके अतिरिक्त एक बी-24 बमवर्षक स्क्वाड्रन, एक सी-47 डकोटा परिवहन स्क्वाड्रन, एक ए ओ पी फ्लाइट, पालम स्थित एक संचार स्क्वाड्रन और एक विकसित होता प्रशिक्षण संगठन अस्तित्व में आया। प्रशिक्षण पूरी तरह राॅयल एयरफोर्स द्वारा स्थापित पद्धति पर आधारित था, अधिकांश अनुदेशक यू॰के॰ में सी एफ एस से प्रशिक्षित थे।  इसके अतिरिक्त टाइगर माॅथ्स तथा हार्वर्ड से लैस हैदराबाद में नं0 1 उड़ान प्रशिक्षण स्कूल, जोधपुर में प्रेंटिसेज तथा हार्वर्ड से लैस स्क्वाड्रन नं0 2 उड़ान प्रशिक्षण स्कूल और बेगमपेट, कोयम्बतूर तथा जोधपुर में भारतीय वायुसेना काॅलेज स्थापित किए गए। एच ए एल ने डि हेवीलैंड वैंपायर के लाइसेंस निर्माण के अतर्गत प्रमुख हिस्से-पुर्जों से एक बैच का निर्माण किया और बाद में 250 और बैच का निर्माण किया। इसके अतिरिक्त, 60 वैंपायर टी माक्र 55 बनाए जाने थे जिनमें से 10 आयातित किट को जोड़कर तैयार किए गए थे। नं0 7 स्क्वाड्रन की तरह नं0 2, 3 और 8 स्क्वाड्रनों को वैम्पायर से लैस कर गठन किया गया। इसके अतिरिक्त 1951 में पिस्टन-इंजिन लगी फाइटर काम्बैट की अंतिम यूनिट का गठन भी किया गया। नं0 14 स्क्वाड्रन को स्पिटफायर माक्र ग्टप्प्प् से लैस किया गया। वैम्पायर एन एफ माक्र, 54 दो सीट वाले नाइट फाइटरों को मई 1953 में हासिल कर इनसे पालम स्थित नं0 10 स्क्वाड्रन को लैस कर पुनर्गठित किया गया। इस प्रकार पहली बार भारतीय वायुसेना ने ’नाइट इंटरसेप्ट‘ क्षमता हासिल की। इसी समय, भारत तथा पाकिस्तान के आपसी संबंध पुनः तेजी से बिगड़ते जा रहे थे और 1947 में विभाजन के समय भारतीय वायुसेना की जो समाघात (काॅम्बैट) नफरी थी उसमें कोई परिवर्तन नहीं हुआ था और वह पूरा युद्ध लड़ने की स्थिति में नहीं थी। तदनुसार सन् 1953-57 के दौरान व्यापक विस्तार की योजना बनाई गई और सरकार ने लड़ाकू विमान प्राप्त करने के गैर-पारंपरिक तथा वैल्पिक स्रोतों को ढूंढ़ना शुरू कर दिया। इस समय फ्रांस के डेसाॅल्ट आॅरेगन फाइटर विमान लेने के निर्णय से विमानों के विभिन्न आपूर्ति स्रोतों की शुरूआत हुई। 24 अक्टूबर 1953 को 100 आॅरेगन अथवा तूफानी जिन्हें भारतीय वायुसेना में यह नाम दिया जाना था, में से पहले चार विमान फ्रांस से पालम पहुंचे और उसी क्रम में नं0 8, 3 तथा 4 स्क्वाड्रनों को इस प्रकार के विमानों से लैस किया गया। तूफानी विमानों को नई गठित यूनिटों नं0 29 तथा 47 स्क्वाड्रनों में भेजा जाना था और 1957 में नं0 3 तथा 8 स्क्वाड्रनों को गैलिक स्टेबल से मिस्टियर प्ट ए विमानों से लैस किया जाना था। भारत की अखंडता पर बढ़ते संकट को देखते हुए विकास की दृष्टि से समाघात यूनिटों को पुनः सज्जित करने के काम को विशेष प्राथमिकता देना अनिवार्य था, लेकिन एयरलिफ्ट क्षमता का विस्तार भी उतना ही महत्वपूर्ण था। सितंबर 1951 में दूसरी ट्रांस्पोर्ट स्क्वाड्रन नं0 11 को सी-47 डकोटा से लैस कर गठित किया गया और 1954 के अंत में, संयुक्त राज्य अमेरिका से 26 फेयरचाइल्ड सी-119 जी पैकेट्स विमान भारत पहुंचे, इससे सर्विसेज की संभारिकी सहायता क्षमता (लाॅजिस्टिक सपोर्ट कपैसिटी) में पर्याप्त वृद्धि हुई। तेज़ी से एयरलिफ्ट आधार का स्थान पाने के लिए सी-119 जी नं0 12 स्क्वाड्रन को जारी किए गए जिन्हें कुछ वर्षों के लिए सी-47 के साथ इस्तेमाल किया गया, क्योंकि पुराने ट्रांस्पोर्ट नई खड़ी की गई यूनिट नम्बर 43 स्क्वाड्रन को स्थानांतरित होने थे। जुलाई 1960 में 29-सी 119 जी का दूसरा बैच प्राप्त किया गया और यू. एस. आपातकालीन सैन्य सहायता के तहत मई 1963 में ट्रांस्पोर्ट फ्लीट में 24 सी-119 जी विमानों को शामिल कर दूसरी नफरी में वृद्धि की गई।  1955 में अनुरक्षण कमान का गठन किया गया तथा आक्जिलरी एयरफोर्स को फिर से चालू किया गया। बाद में इसकी दो यूनिटें नं. 51 और 52 स्क्वाड्रनें नई दिल्ली और बम्बई में गठित की गईं। अगले वर्ष ए ए एफ की यूनिट नं0 53 स्क्वाड्रन मद्रास में खड़ी की गई और आगामी दो वर्षों के दौरान चार और यूनिटें इसमें जोड़ी गई, नं0 54 (इलाहाबाद), 55 (कलकत्ता), 56 (भुवनेश्वर) और 57 (चंडीगढ़) स्क्वाड्रनें। ए ए एफ स्क्वाड्रनों को एच ए एल द्वारा डिज़ाइन किए गए एच टी-2 ट्रेनर से लैस किया गया जिन्हें आधिकारिक तौर पर 10 जनवरी 1955 को सर्विस में शामिल किया गया और हार्वर्ड-यद्यपि वे वैम्पायर एफ बी माक्र 52 थे- को 1959 में शामिल किया गया। विस्तार तथा आधुनिकीकरण की दृष्टि से भारतीय वायुसेना के लिए वर्ष 1957 विशेष महत्व का था। इसमें बड़े पैमाने पर उपस्करों से लैस करने का कार्यक्रम बनाया गया जिससे सर्विस विश्व स्तर की बन सके। 110 डेसाॅल्ट मिस्टियर प्ट विमानों की सुपुर्दगी शुरू हुई, जिससे पहली बार सेना में पराध्वनिक उड़ान (ट्रैन्सोनिक फ्लाइट) युग की शुरूआत हुई और हाॅकर हन्टर तथा इंग्लिश इलेक्ट्रिक कैनबरा विमान भारतीय वायुसेना की सूची में शामिल होने शुरू हुए। मिस्टियर विमानों से लैस एक नया नं0 1 स्क्वाड्रन खड़ा किया गया, मौजूदा वैम्पायर से लैस नं0 1 स्क्वाड्रन को नं0 27 स्क्वाड्रन का नाम दिया गया; नं0 5 स्क्वाड्रन को कैनबरा बी (1) माक्र 58 से पुनः सज्जित किया गया तथा वर्ष के अंत में नं0 7 स्क्वाड्रन को हंटर एफ माक्र 56 में परिवर्तित करना शुरू किया गया। शायद यह उचित ही था कि जिस वर्ष आधुनिक हार्डवेयर बड़े पैमाने पर शामिल होना शुरू हुुआ उसी वर्ष भारतीय वायुसेना के पिस्टन-इंजिन फाइटर युग का अंत भी हुआ। नं0 14 स्क्वाड्रन ने जो कि अंतिम फस्र्ट लाइन पिस्टन-इंजिन फाइटर यूनिट थी वैम्पायर के साथ पुनः सज्जित होने की तैेयारी में अपने स्पिटफायर मार्क ग्टप्प्प् विमान के साथ हलवारा गई। बहुत कम वर्षों की अवधि में सर्विस को 15 स्क्वाड्रनों के फोर्स से 33 स्कवाड्रनों की फोर्स बनाने के उद्देश्य से शुरू किए जाने वाले विस्तार कार्यक्रमों को लागू करने में उस समय भारतीय वायुसेना की अत्यधिक शक्ति लगी थी, जबकि व्यापक स्तर पर उपस्कर परिवर्तन का भगीरथी प्रयास पूरा हुआ। अनेक नए स्क्वाड्रन जैसे नं0 15,17,20,24,27 तथा 45 को अंतरिम उपस्कर के रूप में वैम्पायर एफ बी मार्क 52 से लैस कर खड़ा किया गया। 1959 तक कैनबरा बी (।) मार्क 58 से लैस दो अतिरिक्त स्क्वाड्रनें नं0 16 तथा 35 गठित हो चुकी थीं। नं0 106 स्क्वाड्रन को कैनबरा पी आर मार्क 57 से लैस किया गया और 1961 के अंत तक छः स्क्वाड्रनें (7,14,17,20,27 और 37) हंटर से लैस हो चुकी थीं। काम्बैट एलीमेंट के लिए ही विकास प्रतिबंधित नहीं किया गया अपितु, भारतीय वायुसेना के ट्रांस्पोर्ट फोर्स को छः स्क्वाड्रनों तक बढ़़ा दिया गया। तीन को सी-47 (नं0 11,43 और 49), दो को सी-119 जी (नं0 12 और 19) और एक को डी एच सी-3 आॅटर्स (नं0 41) से लैस किया गया।  साठ के शुरू में भारतीय वायुसेना में नए किस्म के और विमानों को शामिल किया। इनमें से सर्वाधिक या चर्चित था। फाॅलण्ै ड नेट लाइटवेट फाइटर। दूसरी आश्चर्यजनक तेजी के कारण, जीनैट ने कम लागत के विमान देने का प्रस्ताव किया और पचास के मध्य में एच ए एल द्वारा इसके निर्माण के लिए लाइसेंस करार को अंतिम रूप दिया गया और निर्माता कंपनी ने 23 तैयार एयरक्राफ्ट तथा 20 सेट हिस्से-पुर्जों (कम्पोनेंट्स) की आपूर्ति की। मार्च 1960 में भारतीय वायुसेना की पहली यूनिट, नं0 23 स्क्वाड्रन ने े वैम्पायर एफ बी मार्क, 52 से जीनैट पर परिवर्तन प्राप्त किया। 1962 के शुरू में अम्बाला में नं0 2 स्क्वाड्रन को जीनैट से लैस किया गया, साथ ही नं0 9 स्क्वाड्रन भी इनसे लैस की गयी। 1961-62 में कांगो (अब जैरे) में संयुक्त राष्ट्र आॅपरेषनों में सहयोग देना भारतीय वायुसेना की एक असाधारण बचनबद्धता थी। संयुक्त राष्ट्र द्वारा कानून और व्यवस्था को पुनः बहाल करने और शांति बनाए रखने के लिए सैन्य दलों तथा लड़ाकू वायुयानों को भेजे जाने की अपील करने के बाद नं0 5 स्क्वाड्रन के छः कैनबरा ‘बी’(प्) 58 विमानों का आगरा से सेन्ट्रल अफ्रीका के लिए भेजा गया। लियोपोल्डविले तथा कैमिना से कार्रवाई (आॅपरेट) करते हुए, कैनबरा विमानों ने कैटनगेन लक्ष्यों पर धावा बोलकर विद्रोही वायुसेना को नष्ट कर दिया और लम्बी दूरी की अपनी एकमात्र हवाई सहायता फोर्स से संयुक्त राष्ट्र की जमीनी सेनाओं को सहायता प्रदान की  1960 के अंत में विमानों को विभिन्न स्रोतों से प्राप्त करना अधिक महत्वपूर्ण हो गया जब हिमालय बाॅर्डर पर भारत-चीन की सेनाओं के बीच झड़पों की संख्या में निरंतर वृद्धि होने लगी और मौजूदा एयरलिफ्ट क्षमता को बढ़ाने और ऊंचाई पर की जाने वाली संक्रियाओं (आॅपरेशन के लिए) उपयुक्त, मध्यम (मिडियम) हेलीकाॅप्टरों की जरूरत भी महसूस की गई जिसके परिणामस्वरूप आठ एंतोनोव एन-12 बी परिवहन विमानों तथा 24 आई ए एल- यूषिन 1-14 परिवहन वायुयान और 10 एम आई-4 हेलीकाॅप्टरों का आर्डर सावियत ेसंघ को दिया गया। 01 मार्च 1961 को पहला ए एन-12 बी भारत पहंुचा (तस्वीर के लिए यहां पर क्लिक करें), नं0 44 स्क्वाड्रन को इन विमानों से लैस कर गठित किया गया और एक अन्य नई गठित की गई। नं042 स्क्वाड्रन को 11-14 विमानों से लैस किया गया। इसके बाद 1962 के शुरू में आठ ए एन 12 बी प्राप्त करने के लिए आर्डर दिए गये। इनसे लैस भारतीय वायुसेना की भारी लिफ्ट क्षमता बढ़़ने लगी और जब जुलाई 1963 में लोन एग्रीमेंट के अंतगर्त 25 ए एन-12 बी विमान प्राप्त हो गए तब इसकी क्षमता में काफी वृद्धि हो गई। इस टाइप पर एक नई स्क्वाड्रन नं0 25 गठित की गई। एम आई-4 हेलीकाॅप्टर से भारतीय वायुसेना की क्षमता पर वैसा ही गहन प्रभाव पड़ा जैसा कि ए एन-12 बी से पड़ा था। इन सोवियत टाइप विमानों के आने के पहले सर्विस के पास केवल थोडे़ से पुराने सिकोस्की एसर्- 55 विमान तथा छोटे बल 47 े जी थे और एम आई-4 की प्राप्ति के साथ ही भारतीय वायुसेना की रोटरक्राफ्ट इनवेन्टरी का व्यापक विस्तार शुरू हो गया। प्रथम एम आई-4 से लैस नं0 109 हेलीकाॅप्टर यूनिट गठित की गई और 1962 के शुरू में 16 अतिरिक्त एम आई-4 विमान मंगवाने का आर्डर दिए जाने के बाद उत्तर-पूर्व भारत में अन्य हेलीकाॅप्टर यूनिटें गठित की गई ं, इसके बाद 1963-64 में और अन्ततः 1966 में आर्डॅ र भेजने के बाद वस्तुतः एम आई-4 विमानों की कुल उपलब्ध संख्या 120 हो गई थी।  भारतीय वायुसेना की वायुवहन (एयरलिफ्ट) क्षमता की वास्तविक परीक्षा तब हुई जब अक्टूबर 1962 में भारत-चीन सीमा पर युद्ध शरू हुआ। 20 अक्टूबर से 20 ुनवम्बर की अवधि के दौरान वायुसेना की ट्रांस्पोर्ट तथा हेलीकाॅप्टर यूनिटों पर भारी दबाव पड़ा था, क्योंकि बहुत ऊंचाई वाले स्थानों पर स्थित सीमा चैकियों को मदद पहुंचाने के लिए सैनिक टुकड़ियों को पहुंचाने तथा आपूर्तियों के लिए दिन-रात लगातार उड़ाने भरनी पड़ी। पर्वतों पर बने खतरनाक हेलीपैड पर संक्रिया करते समय हेलीकाॅप्टरांे को लगातर चीन के विमान भेदी (एण्टी एयरक्राफ्ट) फायर और छोटे हथियारो ं के फायर का सामना करना पड़ा। युद्ध के दौरान भारतीय वायुसेना ने अनेक साहसिक कार्य किए जिनमें काराकोरम हिमालय में समुद्र सतह से 17,000 फुट (5180 मीटर) की उंचाई पर बनी सी-119 जी विमानों की संक्रिया और लद्दाख में 15,000 फुट (4570 मीटर) की छोटी हवाई पट्टियों पर ए एन-12 बी विमानों द्वारा चुषुल के लिए ए एम एक्स-13 लाइट टैंकों की दो टुकड़ियों की एयर लिफ्ंिटग कार्रवाई शामिल है।  भारत-चीन युद्ध के कारण आपातकाल की घोषणा की गई जिसके परिणामस्वरूप सहायक वायुसेना (आॅक्जिलरी एयरफोर्स) को भंग करके इसके कार्मिकों तथा उपस्करों को नियमित भारतीय वायुसेना में शामिल किया गया। एक आपातकालीन प्रशिक्षण योजना षुरू की गई जिसमें मद्रास, कानपुर, नई दिल्ली, नागपुर और पटियाला के पांच उड़ान क्लबों की सेवाएं प्राप्त की गईं, 1964 के अंत तक इन क्लबों में 1,000 से अधिक कैडेटों ने उड़ान संबंधी अनुदेश प्राप्त किया। इसके अतिरिक्त, वैम्पायर एफ बी मार्क 52 जो 1961 से एक तरह से इस्तेमाल में नहीं थे नए गठित स्क्वाड्रनों को दिए गए।  भारतीय वायुसेना का विस्तार तेजी से हो रहा थो, भारत-चीन युद्ध के समय की 28,000 अफसरों तथा कार्मिकों की नफरी 1964 के अंत तक दो तिहाई बढ़ गई लेकिन 33-स्क्वाड्रनों की फोर्स की जनशक्ति की मांग को अभी पूरी तरह कार्याविन्त किया जाना था, तभी 45-स्क्वाड्रनों की फोर्स के लिए विस्तार की महत्वकांक्षी योजना को हाथ में लिया गया (तस्वीर के लिए यहां पर क्लिक करें)। सरकार द्वारा इसकी स्वीकृति अक्टूबर 1962 में दी गई, इससे 1970 के दशक के प्रारंभ तक भारतीय वायुसेना के कार्मिकों की नफरी में 100000 तक वृद्धि की जानी थी।  सोवियत संघ से लगातार ए एन-12 बी विमान आने और संयुक्त राज्य अमेरिका से सी-119 जी की तीसरी खेप के आगमन के साथ ही भारतीय वायुसेना को कनेडियन डी एच सी-4 कैरीब विमान मिलने शुरू हो गए थे जिनमंे से दो विमान भारत-चीन युद्ध के दौरान सहायता के रूप में कनेडियन सरकार ने वायुसेना को भेट कि ं ए थे। 16 अन्य विमानों की पूर्ति के लिए आर्डर दिए जा रहे थे जिनकी ॅ सुपुर्दगी सितंबर 1963 में शुरू हुई थी, जिससे नं0 33 स्क्वाड्रन की स्थापना हुई। अगस्त 1962 में एक युगान्तरकारी निर्णय लिया गया जिसके फलस्वरूप आगामी दषकों में भारतीय वायुसेना की नफरी तथा स्वरूप में व्यापक परिवर्तन होना था। भारत सरकार ने भारतीय वायुसेना के लिए मिसाइलों तथा लड़ाकू वायुयानों की आपूर्ति के लिए सोवियत संघ के साथ पहली बार एक दस्तावेज (प्रोटोकाॅल) पर हस्ताक्षर किए। सोवियत संघ से 12 मिग-21 फाइटरों की खरीद (तस्वीर के लिए यहां पर क्लिक करें), गैर-पश्चिमी मूल का भारतीय वायुसेना का प्रथम लड़ाकू विमान और भारत में लड़ाकू विमान और भारत में लड़ाकू विमानों के उत्पादन के लिए सुविधाओं की स्थापना के बाद सतह से हवा में मार करने वाली मिसाइलों एस ए-2 (ट्विना) को प्राप्त करना था तथा संक्रियात्मक आधारभूत ढांचे में व्यापक परिवर्तनों के साथ भारतीय वायुसेना को पुनः सज्जित करने आर इसके विस्तार का काम साथ-साथ आगे बढ़ ै रहा था। भारत-चीन युद्ध से पहले भारतीय वायसेना का लक्ष्य केवल पश्चिमी आक्रमण से रक्षा करना था, लेकिन संपूर्ण उत्तरी तथा पूर्वी सीमा की असुरक्षा संबंधी खतरे को देखते हुए संक्रियात्मक आधारभूत ढांचे पर गंभीरता से पनर्विचार आवश्यक हो गया था। अब ु यह स्पष्ट हो गया था कि भारत जैसे विशाल देश के लिए पूर्णतया कार्यात्मक (फंक्श्नल) कमान प्रणाली अव्यावहारिक है और सभी संभावित खतरों का सामना करने के लिए भविष्य में क्षेत्रीय आधार पर संक्रियात्मक कमान स्थापित करना होगा। इस प्रकार संक्रियात्मक नियंत्रण के उद्देश्य से भारतीय भू-भाग को तीन भागों में बांट दिया गया-पश्चिमी, मध्य तथा पूर्वी वायु कमान। तथापि प्रशिक्षण तथा अनुरक्षण (मेंटिनेंस) के लिए समान स्तर बनाए रखने के लिए प्रशिक्षण तथा अनुरक्षण कमान पहले की तरह ही कार्य करता रहा।  भारत और पाकिस्तान के बीच वर्षों से तनाव निरंतर बढ़ता जा रहा था, जिसकी परिणति पाकिस्तान सेना द्वारा 01 सितंबर 1965 को छम्ब क्षेत्र में बड़े पैमाने पर आक्रमण के रूप में हुई। आक्रमण के लिए समय तथा स्थान के चयन में पाकिस्तान ने पहल की और उस सेक्टर में भारी संख्या में बख्तरबंद सैनिक टुकड़ियों को जमा करके मैदानी लड़ाई में भारतीय सेनाओं के लिए बहुत बड़ा खतरा उत्पन्न कर दिया था। अतः छम्ब-जोरियां सेक्टर में आगे बढ़ती हुई पाकिस्तानी बख्तरबंद सेना (आर्मर) के विरूद्ध हवाई आक्रमण की तत्काल मांग पर नं0 45 स्क्वाड्रन के वैम्पायर एफ बी मार्क 52 विमानों ने, जो उस समय फार्वड बेस पर्र संक्रियात्मक प्रशिक्षण में व्यस्त थे, लड़ाई के पहले दिन 17ः45 बजे पहली उड़ान भरी और उनके पीछे-पीछे नं 3 और 31 स्क्वाड्रन के मिस्टियर विमानों ने उड़ान भरी।  पाकिस्तानी बख्तरबंद (आर्मर) टेढ़ा-मेढ़ा आगे बढ़ रहा था। इस सेक्टर में भारतीय वायुसेना के जीनैट विमानों ने पाकिस्तानी वायुसेना के सेबर विमानों को मार गिराने में अभूतपूर्व क्षमता का परिचय दिया। पहली हवाई जीत का श्रेय नं0 23 और 9 स्क्वाड्रनों को हासिल हुआ। पश्चिमी पाकिस्तान और भारत के बीच अंतरराष्ट्रीय सीमा पर 6 सितंबर को पूर्ण युद्ध शुरू हो गया था। बाद के दिनों में भारतीय वायुसेना के कैनबरा विमानों ने रात के समय सरगोधा तथा चकलाला स्थित प्रमुख पाकिस्तानी बेसों तथा अकवाल, पेशावर, कोहट, चकझूमरा और रिसालवाला स्थित अन्य बेसों पर जवाबी हवाई और निरोधक हमले किए। हंटर की खूबियां पूरी तरह सामने आईं। नं0-7, 20 और 27 स्क्वाड्रनों को पश्चिम में जवाबी हवाई हमले और निरोधक हमले और निकट हवाई सहायता मिशन पर लगाया गया जबकि नं0-14 स्क्वाड्रन के हंटर विमानों ने पूर्व में कलाइकुण्डा स्थित भारतीय वायुसेना के ठिकानों पर आक्रमण कर रहे पाकिस्तानी वायुसेना के सेबर जेट विमानों के विरूद्ध कार्रवाई की।  मिस्टियर विमानों को शुरू में जमीनी आक्रमण के लिए प्रयुक्त किया गया जिसमें ये बहुत प्रभावी सिद्ध हुए और बख्तरबंद वाहनों के विरूद्ध इनके 55 एम एम राॅकेट कारगर साबित हुए। जीनैट से शानदार संक्रियात्मक सफलता मिली। भारतीय वायुसेना के संक्रियात्मक ठिकानों के ऊपर कैप्स उड़ानें भरकर हवाई सुरक्षा को मुख्य आधार प्रदान करने के साथ-साथ एस्काॅर्ट मिशन उड़ानें भी भरीं। एफ-86 के विरूद्ध इसकी सफलता विशेष उल्लेखनीय थी जिसके लिए ये “सेबर कातिल” कहलाए। सितंबर का युद्ध ऐसा प्रथम युद्ध था जिसमें स्वतंत्रता प्राप्ति के बाद गठित भारतीय वायुसेना शामिल हुई और परिणामस्वरूप इस युद्ध से सर्विस ने अनेक सबक सीखे। युद्धोपरांत विश्लेषण से कुछ अपेक्षाएं उभर कर सामने आईं, यह अनुभव किया गया कि भारत-चीन युद्ध के बाद भारतीय वायुसेना के विस्तार की अत्यंत तेज गति की मांग को पूरा करने के लिए गुणवत्ता के स्थान पर विस्तार की मात्रा पर अधिक जोर दिया गया। अधिक संख्या के कार्मिकों को तैयार करने के लिए प्रशिक्षण पाठ्यक्रमों की अवधि को कम करना पड़ा जिसका संक्रियात्मक कुशलता पर विपरीत असर पड़ा। परिणामस्वरूप अब संख्या की जगह गुणवत्ता पर अधिक जोर दिया गया और प्रशिक्षण का बड़े पैमाने पर पुनर्गठन किया गया। उपस्कर आधुनिकीकरण में किसी प्रकार की कटौती नहीं की जा सकती थी। भारत-पाक युद्ध में विमानों को उड़ाने वाले एवं विमानों की सर्विसिंग करने वाले वायुकर्मियों की तैयारी, उनके प्रशिक्षण तथा प्रेरणा के महत्व को रेखांकित किया तथा उनके उपस्करांें की क्षमता को भी समान महत्व दिया गया। जब सितंबर 1965 का युद्ध शुरू हुआ, उस समय मिग-21 को अभी संक्रियात्मक स्तर हासिल करना था। साफ मौसम में दिन में इंटरसेप्ट माॅडल के आधार पर मिग-21 से लैस नं0 28 स्क्वाड्रन का गठन किया गया था लेकिन अभी यह स्थानीय कैप्स उड़ान की जगह ट्रायल यूनिट ही थी। जो स्क्वाड्रनें अभी भी पूरी तरह से अप्रचलित एफ बी मार्क 52 विमान उड़ा रही थी, उन्हें पुनः सज्जित करने के लिए अधिक सक्षम संशोधित मिग-21 विमानों को शीघ्र प्राप्त करना अनिवार्य समझा गया। इस प्रकार प्रोग्राम शुरू करने के लिए पर्याप्त संख्या में उन्नत मिग-21 एफ एल (भारतीय वायुसेना की भाषा में टाइप 77) उड़ान भरने योग्य हालत में विदेश से मंगाए गए, इनके साथ ही कुछ अन्य विमानों को काॅम्पैक्ट किट के रूप में आयात किया गया, जिन्हें एच ए एल द्वारा संयोजित किया जाना था, जो कि 1966-69 की अवधि के दौरान 9 स्क्वाड्रनों को पुनः सज्जित करने के लिए पर्याप्त थे। युद्ध के दौरान जीनैट को मिली सफलता के कारण एच ए एल द्वारा 1966 के प्रारंभ में चरणबद्ध रूप में इसकी असेम्बली को बंद करने की योजना को रोक दिया गया और उत्पादन को पूर्णतः बहाल किया गया जिसके परिणामस्वरूप 1966-68 के दौरान इनके आधार पर आगे चार और जीनैट स्क्वाड्रन (नं0 15,21,22 और 24) गठित किए गए। भू-आक्रमण फाइटर मिशन के लिए एच ए एल द्वारा डिजाइन किए गए एच एफ-24 मारूत की उपलब्धता में विलंब होने के कारण 1966 में भारतीय वायुसेना ने स्थिति का जायजा लिया और सरकार ने सुखोई एस यू-7 बी एम विमान खरीदने का निर्णय लिया (चित्र के लिए यहां पर क्लिक करें)। सोवियत संघ से मार्च 1968 में इनकी डिलिवरी शुरू होनी थी और इनसे छः स्क्वाड्रनें गठित की जानी थी उनमें से नं0 26 पहली स्क्वाड्रन थी जिसे इस टाइप को उड़ाना था। भारत-पाक युद्ध के तीन वर्षों के अंदर भारतीय वायुसेना, जिसे 15 जनवरी 1966 को सेना के साथ समान स्तर हासिल हो चुका था, के पास 70,000 से अधिक कार्मिक थे और यह अपने 45 स्क्वाड्रनों को गठित करने के लक्ष्य को लगभग पूरा कर चुकीं थी। 1968 के शरत्काल तक इसके संघटन में 23 लडा़कू श्रेणी के स्क्वाड्रन, तीन सामरिक बमवर्षक स्क्वाड्रन, एक समुद्री गश्ती स्क्वाड्रन (एक्स-एयर इण्डिया एल. 1049 जी सुपर कांस्टिलेशंस), 11 ट्रांस्पोर्ट स्क्वाड्रन, चार ए ओ पी स्क्वाड्रन, कुछ हेलीकाॅप्टर यूनिटें तथा कुछेक सैम स्क्वाड्रनें शामिल हो चुकी थीं। फाइटर इन्वेन्टरी में जीनैट की संख्या अधिक थी। आठ स्क्वाड्रनंे इनसे लैस थीं, छः स्क्वाड्रनें हंटर विमानों से और चार स्क्वाड्रनें मिग-21 एफ एल से लैस थीं और दो मिस्टियर प्ट ए से। रूपान्तरित वैम्पायर टी मार्क 55 से लैस दो स्क्वाड्रनों ने फोटो रैकी फाइटर रोल निभाया और एक स्क्वाड्रन एच एफ-24 मारूत आॅपरेट कर रही थी। बमबारी करने वाले विमानों की तीन स्क्वाड्रनों थीं जो कि कैनबरा से लैस थीं। समुद्री टोह यूनिट, नं0 6 स्क्वाड्रन ने अन्ततः सन् 1967 के अंत में अपने लिबरेटर विमानों को त्याग दिया था और रूपांतरित एल -1049 जी सुपर कांस्टिलेशंस को अपना लिया। एयरलिफ्ट घटक (काॅम्पोनेंट) में दो स्क्वाड्रनें ए एन-12 बी विमान से लैस, तीन स्क्वाड्रनें सी-119 जी से लैस, तीन सी-47 से लैस, दो आॅटर्स से लैस और एक-एक क्रमशः 11-14 और कैरीबू से लैस थीं। एक स्क्वाड्रन सी-47 से एच एस. 748 में रूपांतरित होने की प्रक्रिया में थी। ए ओ पी स्क्वाड्रनों ने आॅस्टर ए ओ पी-9 और एच ए एल द्वारा डिजाइन किए गए एच ए ओ पी-27 कृषक थे और हेलीकाॅप्टर यूनिटें जो अलग स्क्वाड्रनों के रूप में नहीं बनाई गई थीं उनमें एम आई-4 और अल्यूट।।। (चेतक) थे। जैसे ही साठ का दशक समाप्त हुआ और सत्तर का दशक शुरू हुआ भारतीय वायुसेना ने विस्तार कर 45- स्क्वाड्रनों के लक्ष्य को प्राप्त कर लिया था। पुरानें उपस्करों को धीरे-धीरे हटाकर उनकी जगह एच एफ-24, मिग-21 एफ एल और एस यू- 7 बी एम विमान दिए गए और मार्च 1971 में एक व्यापक एयर डिफेंस ग्राउण्ड इन्वायर्मेंट सिस्टम (। क्ळम्ैद्ध तैयार करने की योजना षुरू हुई और शुरू में भारत-चीन सीमा की निगरानी को पुख्ता करने पर ज़ोर दिया गया। उड़ान प्रशिक्षण को युक्तिसंगत और विस्तृत बनाया गया और जनवरी 1971 में डुन्डीगल (हैदराबाद के नजदीक) में वायुसेना अकादमी का शुभारंभ किया गया।  अत्यधिक विस्तारित सर्विस के व्यावसायिक स्तर, क्षमता तथा लचीलेपन की शीघ्र ही कड़ी परीक्षा की घड़ी आ गई। 1971 के शुरू से ही उपमहाद्वीप की राजनैतिक स्थिति दिनोंदिन बिगड़ती जा रही थी, एक और सशस्त्र युद्ध की सम्भावनाओं के मद्देनजर भारतीय वायुसेना को सतर्क कर दिया गया था। नवंबर के कुछ सप्ताह तक भारतीय तथा पाकिस्तानी दोनों सरकारों ने पश्चिमी सीमा पर राष्ट्रीय हवाई क्षेत्र (एयर स्पेस) के उल्लंघन का विरोध किया, लेकिन दोनों की वायुसेनाओं के बीच गंभीर हवाई युद्ध 22 नवम्बर को शुरू हुआ, इससे पूर्व 12 दिनों तक भारत और पाकिस्तान के बीच पूर्ण युद्ध जारी था। 1449 बजे, चार पाकिस्तानी सेबर विमानों ने चैगाछा मोड़ क्षेत्र में भारतीय तथा मुक्ति वाहिनी ठिकानों पर बमबारी की और 10 मिनट बाद जब तीसरी बार बमबारी की जा रही थी तभी 22 नं0 स्क्वाड्रन के चार जीनैट ने सेबर विमानों को रोका (इंटरसेप्ट), जीनैट की एक टुकड़ी दमदम एयरपोर्ट कलकत्ता से कार्रवाई (आॅपरेट) कर रही थी। मुठभेड़ के दौरान, तीन सेबर विमानों को मार गिराया गया और सभी जीनैट बिना क्षतिग्रस्त हुए बेस पर लौट आए। भारत-पाक हवाई युद्ध की लड़ाई का खूनी खाका बन गया था। 3 दिसम्बर को पूरा युद्ध छिड़ने से पहले अन्य मुठभेड़ें आगामी 10 दिनों के अंदर भारत तथा पाकिस्तानी हवाई क्षेत्र में हुईं। 03 दिसम्बर को पूर्ण युद्ध से पहले पाकिस्तानी वायुसेना ने भारतीय वायुसेना के श्रीनगर, अमृतसर और पठानकोट स्थित बेसों पर हमला कर दिया और फिर अंबाला, आगरा, जोधपुर, उत्तरलाई, अवन्तिपुर, फरीदकोट, हलवारा और सिरसा बेसों पर हमला कर दिया। भारतीय वायुसेना बेसों के अतिरिक्त, पाकिस्तानी वायुसेना ने रेलवे स्टेशनों, भारतीय आर्मर ज़माव (कंसन्ट्रेशंस) और अन्य लक्ष्यों पर हमला किया। इसके जवाब में और आगामी दो सप्ताहों के दौरान, भारतीय वायुसेना ने जम्मू-कश्मीर, पंजाब तथा राजस्थान के प्रमुख और अग्रिम बेसों से पष्चिम में लगभग 4,000 और पूर्व में 1978 साॅर्टियां भरी गईं। संपूर्ण युद्ध के दौरान भारतीय युद्धनीति का जोर पश्चिमी तथा उत्तरी मोर्चों पर रक्षात्मक स्थिति में रहना और पूर्व में बिजली की तरह हमला करने पर था। भारतीय वायुसेना ने अत्यधिक विश्वसनीय सेवायोग्यता स्थापित की जो 80 प्रतिशत से भी अधिक थी। पूरे मिशन के दौरान निरोधक कार्रवाई (इंटरडिक्शन) पर जोर था। पश्चिम में भारतीय वायुसेना का मुख्य कार्य था शत्रु की संचार प्रणाली को भंग करना, ईंधन तथा गोला-बारूदों के आरक्षित भण्डार को नष्ट करना और किसी भी जमीनी फौज को इकठ्ठा होने से रोकना, ताकि वह भारत के विरूद्ध बड़ा आक्रमण न कर सके। जब भारतीय सेनाएं मुख्य रूप से पूर्व में व्यस्त थीं, पूर्वी मोर्चे पर भारतीय सेनाओं ने तीन दिशाओं से इंफैंट्री और आर्मर को आगे भेज कर हवाई तथा हेलिकाॅप्टरों से आक्रमण, पोतों पर लगे मिसाइलों से हमला और जमीन और पानी के रास्ते (एम्फिबियस) फौज उतार कर एक व्यवस्थित अभियान शुरू किया। भारतीय वायुसेना का मुख्य काम जमीनी सेनाओं को सीधा सहयोग प्रदान करना था। पश्चिमी रेगिस्तान में एक उत्कृष्ट हवाई कार्रवाई में जैसलमेर स्थित ओ सी यू के चार हंटर विमानों ने लोंगेवाला स्थित संपूर्ण कवचित (आर्मर्ड) रेजीमेंट को पूरी तरह नष्ट कर दिया और एक तरह से शत्रु आगे बढ़ने से रोक दिया। भारतीय वायुसेना दिसम्बर 1971 के युद्ध में अपने प्रदर्शन से काफी संतुष्ट थी। यद्यपि पाकिस्तान ने प्रमुख अग्रिम एयर बेसों पर पहले हवाई आक्रमण करके युद्ध की शुरूआत की थी, लेकिन भारतीय वायुसेना ने भी तुरंत कार्रवाइ्र्र करके पहल अपने हाथ में ले ली और उसके बाद दोनों मोर्चों पर आकाष में अपना प्रभुत्व जमा लिया। बेशक युद्ध से होने वाला नुकसान स्वाभाविक था, लेकिन भारतीय वायुसेना ने शत्रु की तुलना में मुख्य रूप से निरोधात्मक मिशनों पर अधिक उड़ानंे भरीं और विमानरोधी (एंटी एयरक्राफ्ट) फायर के कारण सर्विस की अधिकांश निरोधात्मक कार्रवाई संभव हुई। हवाई युद्ध में भारतीय वायुसेना ने हर स्थिति में अपनी श्रेष्ठता सिद्ध की। पहले दौर में जीनैट विमानों ने ही कार्रवाई की थी, लेकिन इसके बाद स्वदेशी सुपरसोनिक फाइटर मिग-21 विमानों को अपनी श्रेष्ठता साबित करनी थी जिन्हें पेशेवर पायलटों द्वारा उड़ाया जाना था।  मिग-21 एफ एल विमानों की छह स्क्वाड्रनें भारतीय वायुसेना के रणविन्यास (आर्डर आॅफ बैटल)) का हिस्सा थे, जो कि पूर्वी तथा उत्तरी दोनों सेक्टरों की संक्रिया में भाग ले रहे थे। गुवाहाटी तथा तेजपुर से उड़ने वाले तीन मिग-21 स्क्वाड्रनों ने बंग्लादेश में ब्लिट्जक्रिंग कार्रवाई के दौरान वायुरोधी (कांउटर एयर) मार्गरक्षण (एस्काॅर्ट) और निकट हवाई सहायता कार्यों में भाग लिया। मिग-21 विमान कम दूरी (शार्ट रेंज) पर कार्रवाई के लिए अत्यधिक प्रभावी था, इसलिए पाकिस्तान वायुसेना के तेजगांव तथा कुर्मीटोला स्थिति हवाई ठिकानों पर 500 किलोग्राम बमों के साथ अचूक आक्रमण किया और राजधानी ढाका के मुख्य कमान केन्द्रों के निश्चित ठिकानों पर 57 एम एम राॅकेटों से आक्रमण किया।  पश्चिमी क्षेत्र में मिग-21 को इसके प्रमुख काम हवाई रक्षा, मार्गरक्षण (एस्काॅर्ट) और बीच में रोकने (इंटरसेप्शन) के लिए उत्तर में पठानकोट और दक्षिण-पश्चिम क्षेत्र में जामनगर के प्रमुख एयर बेसों पर तैनात किया गया। मिग-21 एफ एल विमानों ने महत्वपूर्ण स्थलों (वी पी) तथा महत्वपूर्ण क्षेत्रों (वी ए) में सैकड़ों समाघात (काॅम्बैट) हवाई गश्ती उड़ानंे भरीं, बमवर्षकों तथा स्ट्राइक फाइटरों के लिए मार्गरक्षण मिशनों पर उड़ानें भरी और दुश्मन के घुसपैठिए विमानों को रोकने के लिए लगातार उड़ान भरते रहे। आखिरकार मिग-21 को दिसम्बर 1971 के युद्ध के दौरान उपमहाद्वीप के ऊपर हवाई यद्ध में अपने मूल शत्रु एफ-104 स्टार फाइटर के साथ भिड़ना पड़ा और चारों संकुल युद्धों (डाॅगफाइट््स) में मिग-21 विमानों ने सर्वश्रेष्ठ प्रदर्शन किया और एफ-104 विमानों को लड़ाई में बुरी तरह मात दी। प्रथम हवाई विजय 12 दिसम्बर 1971 को तब प्राप्त हुई जब नं0 47 स्क्वाड्रन के मिग-21 उड़ानों ने कच्छ की खाड़ी के ऊपर पाकिस्तानी वायुसेना के एफ-104 को मार गिराया और इस विजय के बाद 17 दिसम्बर को एक के बाद एक लगातार तीन और सफलताएं हासिल कीं जब नं0 29 ड्रन की मिग-21 उड़ानों ने एच एफ 24 मारूत विमानों को हवाई सुरक्षा देने के दौरान राजस्थान के रेगिस्तान में उत्तरलाई के निकट एफ-104 विमानों को रास्ते में रोककर गन मिसाइल मुठभेड़ में मार गिराया और तीसरे घुसपैठिये एफ-104 को, नं0 29 स्क्वाड्रन की मिग-21 विमानों ने मार गिराया।


title: ऐतरेय आरण्यक

text: ऐतरेय आरण्यक ऐतरेय ब्राह्मण का अंतिम खंड है। "ब्राह्मण" के तीन खंड होते हैं जिनमें प्रथम खंड तो ब्राह्मण ही होता है जो मुख्य अंश के रूप में गृहीत किया जाता है। "आरण्यक" ग्रंथ का दूसरा अंश होता है तथा "उपनिषद्" तीसरा। कभी-कभी उपनिषद् आरण्यक का ही अंश होता है और कभी कभी वह आरण्यक से एकदम पृथक् ग्रंथ के रूप में प्रतिष्ठित होता है। ऐतरेय आरण्यक अपने भीतर "ऐतरेय उपनिषद्" को भी अंतर्भुक्त किए हुए हैं।


title: ऐतरेय आरण्यक

text: ऐतरेय अरण्यक के पाँच अवांतर खंड हैं जो स्वयं आरण्यक के नाम से ही अभिहित किए जाते हैं। ये पाँचों आरण्यक वस्तुत पृथक् ग्रंथ माने जाते हैं। आज भी श्रावणी के अवसर पर ऋग्वेदी लोग इन अवांतर आरण्यकों के आद्य पदों का पाठ स्वतंत्र रूप से करते हैं जो इनके स्वतंत्र ग्रंथ मानने का प्रमाण माना जा सकता है।


title: ऐतरेय आरण्यक

text: ग्रंथ के प्रथम आरण्यक में "महाव्रत" का वर्णन है जो ऐतरेय ब्राह्मण के "गवामयन" का ही एक अंश है। द्वितीय आरण्यक के अंतिम तीन अध्यायों में (चतुर्थ से लेकर षष्ठ अध्याय तक) ऐतरेय उपनिषद् है। तृतीय आरण्यक को "संहितोपनिषद्" भी कहते हैं, क्योंकि इसमें संहिता, पद और क्रम पाठों का वर्णन तथा स्वर, व्यंजन आदि के स्वरूप का विवेचन है। चतुर्थ आरण्यक में महाव्रत के पंचम दिन में प्रयुक्त होनेवाली महानाम्नी ऋचाएँ दी गई हैं और अंतिम आरण्यक में निष्केवल्य शास्त्र का वर्णन पूरे ग्रंथ की समाप्ति करता है।


title: ऐतरेय आरण्यक

text: इन आरण्यकों में प्रथम तीन के रचयिता ऐतरेय, चतुर्थ के आश्वलायन तथा पंचम के शौनक माने जाते हैं। ऐतरेय आरण्यक के रचनाकाल के विषय में विद्वानों में ऐकमत्य नहीं है। डाक्टर कीथ इसे यास्करचित निरुक्त से अर्वाचीन मानकर इसका समय षष्ठ शती विक्रमपूर्व मानते हैं, परंतु वास्तव में यह निरुक्त से प्राचीनतर है। ऐतरेय ब्राह्मण की रचना करनेवाले महिदास ऐतरेय ही इस आरण्यक के प्रथम तीन अंशों के भी रचयिता हैं। फलत: ऐतरेय आरण्यक को ऐतरेय ब्राह्मण का समकालीन मानना युक्तियुक्त है। इस आरण्यक को निरुक्त से प्राचीन मानने का कारण यह है कि इसके तृतीय खंड का प्रतिपाद्य विषय, जो वैदिक व्याकरण है, प्रातिशाख्य तथा निरुक्त दोनों के तद्विषयक विवरण से नि:संदेह प्राचीन है।


title: ऐतरेय ऋषि

text: ऐतरेय ऋषि ऋग्वेद की ऐतरेय नामक शाखा के प्रवर्तक हैं। इस शाखा के ऐतरेय ब्राह्मण, ऐतरेय आरण्यक तथा ऐतरेय उपनिषद् इत्यादि ग्रंथ उपलब्ध हैं। सायण के अनुसार इतरा नामक स्त्री से उत्पन्न होने के कारण इनका ऐतरेय नाम पड़ा। महिदास इनका मूल नाम था और ये हारीत वंश में उत्पन्न मांडूकि ऋषि के पुत्र थे। बचपन से ही ये चुपचाप रहते थे और "नमो भगवते वासुदेवाय" मंत्र का जाप किया करते थे। इनके पिता मांडूकि ने पिंगा नाम की एक अन्य स्त्री से विवाह कर लिया जिससे उन्हें चार पुत्र हुए। बड़े होने पर उक्त चारों ही पुत्र विद्वान् बने और सब उनका अत्यधिक सम्मान करने लगे। इससे इतरा को दु:ख हुआ और उसने ऐतरेय से कहा, "तेरे विद्वान् न होने से तेरे पिता मेरा अपमान करते हैं, अत: मैं अब देहत्याग करूँगी।" इसपर ऐतरेय ने अपनी माता को धर्मज्ञान देकर देहत्याग के विचार से विरत किया।


title: ऐतरेय ऋषि

text: कालांतर में विष्णु ने ऐतरेय और उनकी माता को साक्षात् दर्शन दिए और ऐतरेय को अप्रतिम विद्वान् होने का वर दिया। हरिमेध्य द्वारा कोटितीर्थ नामक स्थान पर आयोजित यज्ञ में भगवान विष्णु के निर्देशानुसार ऐतरेय ने वेदार्थ पर प्रभावशाली व्याख्यान दिया। इससे प्रसन्न हो हरिमेध्य ने न केवल उनकी पूजा की अपितु अपनी कन्या से उनका विवाह भी कर दिया।


title: स्वदेशी

text: स्वदेशी का अर्थ है- 'अपने देश का' अथवा 'अपने देश में निर्मित'। वृहद अर्थ में किसी भौगोलिक क्षेत्र में जन्मी, निर्मित या कल्पित वस्तुओं, नीतियों, विचारों को स्वदेशी कहते हैं। वर्ष 1905 के बंग-भंग विरोधी जनजागरण से स्वदेशी आन्दोलन को बहुत बल मिला, यह 1911 तक चला और गाँधी जी के भारत में पदार्पण के पूर्व सभी सफल अन्दोलनों में से एक था। अरविन्द घोष, रवीन्द्रनाथ ठाकुर, विनायक दामोदर सावरकर, लोकमान्य बाल गंगाधर तिलक और लाला लाजपत राय स्वदेशी आन्दोलन के मुख्य उद्घोषक थे। आगे चलकर यही स्वदेशी आन्दोलन महात्मा गांधी के स्वतन्त्रता आन्दोलन का भी केन्द्र-बिन्दु बन गया। उन्होंने इसे "स्वराज की आत्मा" कहा।


title: स्वदेशी

text: हमें यह समझना होगा कि देश में जो भी विकास अभी तक हुआ है, वह वास्तव में स्वदेशी के आधार पर ही हुआ है। कुल पूंजी निवेश में विदेशी पूंजी का हिस्सा २ प्रतिशत से भी कम है और वह भी गैर जरूरी क्षेत्रों में विदेशी पूंजी निवेश जाता है। आज चिकित्सा के क्षेत्र में भारत दुनिया का सिरमौर देश बन चुका है इसके लिए जिम्मेदार विदेशी पूंजी नहीं, बल्कि भारतीय डाक्टरों की उत्कृष्टता है। आज अंतरिक्ष के क्षेत्र में भारतीय अंतरिक्ष अनुसंधान केन्द्र जो पूरी तरह से भारतीय प्रौद्योगिकी के आधार पर विकसित हुआ है, ने दुनिया में अपनी कामयाबी के झंडे गाड़ दिये हैं। आज दुनिया के जाने-माने देश भी अपने अंतरिक्ष यानों को अंतरिक्ष की कक्षा में स्थापित करने के लिए भारतीय 'पी.एस.एल.वी.' का सहारा लेते हैं। सामरिक क्षेत्र में आणविक विस्फोट कर भारत पहले ही दुनिया को अचंभित कर चुका है। उधर अग्नि प्रक्षेपपास्त्र का निर्माण हमारे दुश्मनों को दहला रहा है। दुनियाभर में भारत के वैज्ञानिकों, डाक्टरों और इंजीनियरों ने अपनी धाक जमा रखी है। सरकार के तमाम दावों के बावजूद आयातों पर निर्भरता बढ़ने के बावजूद हमारे निर्यातों में वृद्धि नहीं हो रही, लेकिन हमारे सॉफ्टवेयर इंजीनियरों की अथक मेहनत के कारण हमारे सॉफ्टवेयर के बढ़ते निर्यात सरकार की गलत नीतियों के बावजूद देश को लाभान्वित कर रहे हैं।


title: स्वदेशी

text: इन सभी क्षेत्रों में हमारी प्रगति किसी भी दृष्टिकोण से विदेशी निवेश और भूमंडलीकरण के कारण नहीं, बल्कि हमारे संसाधनों, हमारे वैज्ञानिकों और उत्कृष्ट मानव संसाधनों के कारण हो रही है। अभी भी समय है कि सरकार विदेशी निवेश के मोह को त्याग कर, स्वदेशी यानी स्वेदशी संसाधन, स्वदेशी प्रौद्योगिकी और स्वदेशी मानव संसाधनों के आधार पर विकास करने की मानसिकता अपनाए। आज जब अमरीका और यूरोप सरीखे सभी देश भयंकर आर्थिक संकट से गुजर रहे हैं, तब भारत में स्वदेशी के आधार पर आर्थिक विकास ही एक मात्र विकल्प है।


title: स्वदेशी

text: महात्मा गाँधी ने सम्पर्क भाषा के रूप में हिन्दी के महत्व को प्रतिपादित करते हुए कहा था–


title: स्वदेशी

text: यहाँ यह उल्लेखनीय है कि सन 1905 ई. तक कांग्रेस के अधिवेशनों में भाग लेने वाले सदस्य अधिकतर अंग्रेजी वेशभूषा में रहते थे और अपने भाषण अंग्रेजी में ही दिया करते थे लेकिन सन 1906 ई. के बाद ‘स्वराज्य’, ‘स्वदेशी’ ने इतना जोर पकड़ा कि ‘स्वभाषा’ और हिन्दी भाषा के लिए मार्ग प्रशस्त हो गया। लोकमान्य तिलक ने ‘हिन्द केसरी’ के माध्यम से हिन्दी को प्रचारित–प्रसारित करने का प्रयास किया। पंजाब में लाला लाजपत राय ने शिक्षण संस्थाओं में हिन्दी की पढ़ाई को अनिवार्य बनाने में महत्वपूर्ण भूमिका निभाई। पण्डित मदनमोहन मालवीय ने काशी हिंदू विश्वविद्यालय की स्थापना करके एवं पाठ्यक्रम में हिन्दी एक विषय के रूप में सम्मिलित करके तथा ‘अभ्युदय’, ‘मर्यादा’, ‘हिन्दुस्तान’ आदि पत्रों को प्रारम्भ एवं सम्पादन करके हिन्दी का प्रचार–प्रसार किया। राजर्षि पुरुषोत्तमदास टंडन, काका कालेलकर आदि ने हिन्दी को सार्वदेशिक बनाकर जन–जागृति लाने में महत्वपूर्ण भूमिका निभाई।


title: स्वदेशी

text: जाहिर है स्वाधीनता आन्दोलन की सफलता के लिए यह आवश्यक था कि उसे सार्वदेशिक और अखिल भारतीय बनाया जाए क्योंकि सन् 1857 के प्रथम संघर्ष में हमें इसलिए असफल होना पड़ा क्योंकि वह अखिल देशीय नहीं हो सका था। उस प्रथम स्वाधीनता संग्राम को अखिल भारतीय नहीं बनाये जा सकने के अनेक कारणों में एक कारण राष्ट्रव्यापी भाषा का अभाव भी था। एक अखिल देशीय भाषा के अभाव में सम्पूर्ण देश को नहीं जोड़कर रखा जा सका और वह आन्दोलन मात्र हिन्दी प्रदेशों तक ही सीमित होकर रह गया था। अन्य प्रदेशों में छिटपुट घटनाएँ अवश्य घटित हुईं लेकिन कोई सार्थक परिणाम नहीं निकला। १८५७ का प्रथम भारतीय स्वतंत्रता संग्राम असफल जरूर हुआ लेकिन यह सिखा गया कि अखिल भारतीय स्तर पर संगठित हुए बिना आजादी का स्वप्न देखना व्यर्थ है। इसलिए यह जरूरी समझा गया कि विभिन्न भाषा–भाषियों के बीच एक सम्पर्क भाषा ही राष्ट्रव्यापी भाषा हो ताकि योजनाओं का सही क्रियान्वयन हो सके और सम्पूर्ण देश को जोड़कर रखा जा सके। अब प्रश्न यह था कि राष्ट्रव्यापी भाषा कौन हो सकती है? यद्यपि उस समय अखिल भारतीय स्तर पर संस्कृत, फारसी और अंग्रेजी जैसी भाषाएँ थीं लेकिन इनमें से कोई भी ऐसी नहीं थी जो जनता की भाषा बन सके। वैसे तो अंग्रेजी के माध्यम से उस समय सम्पर्क–कार्य चल रहा था लेकिन जब बात स्वदेशी, स्वाधीनता, स्वाभिमान और स्वभाषा की हो तब किसी विदेशी भाषा को सम्पर्क भाषा या राष्ट्रभाषा के रूप में अपनाना उचित नहीं था। इसलिए देश की एक दर्जन से भी अधिक भाषाओं में से एक को राष्ट्रीय सन्देश की वाहिका या अन्तर प्रान्तीय व्यवहार के लिए चुनना था। सरलता, सहजता, स्वाभाविकता और बोलने वालों की संख्या के आधार पर हिन्दी को राष्ट्र भाषा और सम्पर्क भाषा के रूप में अपनाने की जोरदार वकालत की गई।


title: वैदिक साहित्य

text: वैदिक साहित्य से तात्पर्य उस विपुल साहित्य से है जिसमें वेद, ब्राह्मण, अरण्यक एवं उपनिषद् शामिल हैं। वर्तमान समय में वैदिक साहित्य ही हिन्दू धर्म के प्राचीनतम स्वरूप पर प्रकाश डालने वाला तथा विश्व का प्राचीनतम् स्रोत है। वैदिक साहित्य को 'श्रुति' कहा जाता है, क्योंकि (सृष्टि/नियम)कर्ता ब्रह्मा ने विराटपुरुष भगवान् की वेदध्वनि को सुनकर ही प्राप्त किया है। अन्य ऋषियों ने भी इस साहित्य को श्रवण-परम्परा से ही ग्रहण किया था तथा आगे की पीढ़ियों में भी ये श्रवण परम्परा द्वारा ही स्थान्तरित किये गए। इस परम्परा को श्रुति परम्परा भी कहा जाता है तथा श्रुति परम्परा पर आधारित होने के कारण ही इसे श्रुति साहित्य भी कहा जाता है।


title: वैदिक साहित्य

text: वैदिक साहित्य के अन्तर्गत ऊपर लिखे सभी वेदों के कई उपनिषद, आरण्यक


title: वैदिक साहित्य

text: रचना के अनुसार प्रत्येक शाखा की वैदिक शब्द-राशि के चार भाग हैं। वेद के मुख्य मन्त्र भाग को संहिता कहते हैं। संहिता के अलावा हरेक में टीका अथवा भाष्य के तीन स्तर होते हैं। कुल मिलाकर ये हैं :


title: वैदिक साहित्य

text: जब हम चार 'वेदों' की बात करते हैं तो उससे संहिता भाग का ही अर्थ लिया जाता है। उपनिषद (ऋषियों की विवेचना), ब्राह्मण (अर्थ) आदि मंत्र भाग (संहिता) के सहायक ग्रंथ समझे जाते हैं। वेद ४ हैं - ऋक्, साम, यजुः और अथर्व। पूर्ण रूप में ऋग्वेद, सामवेद, यजुर्वेद व अथर्ववेद।


title: वैदिक साहित्य

text: इस विषय के विद्वानों में पर्याप्त मतभेद है कि वेदों की रचना कब हुई और उनमें किस काल की सभ्यता का वर्णन मिलता है। भारतीय वेदों को अपौरुषेय (किसी पुरुष द्वारा न बनाया हुआ) मानते हैं अतः नित्य होने से उनके काल-निर्धारण का प्रश्न ही नहीं उठता; किन्तु पश्चिमी विद्वान इन्हें ऋषियों की रचना मानते हैं और इसके काल के सम्बन्ध में उन्होंने अनेक कल्पनाएँ की हैं। उनमें पहली कल्पना मैक्समूलर की है। उन्होंने वैदिक साहित्य का काल 1200 ई. पू. से 600 ई. पू. माना है। दूसरी कल्पना जर्मन विद्वान मारिज विण्टरनित्ज की है। उसने वैदिक साहित्य के आरम्भ होने का काल 2500-2000 ई. पू. तक माना। तिलक और अल याकुबी ने वैदिक साहित्य में वर्णित नक्षत्रों की स्थिति के आधार पर इस साहित्य का आरम्भ काल 4500 ई.पू. माना। श्री अविनाशचन्द्र दास तथा पावगी ने ऋग्वेद में वर्णित भूगर्भ-विषयक साक्षी द्वारा ऋग्वेद को कई लाख वर्ष पूर्व का ठहराया है।


title: वैदिक साहित्य

text: वैदिक साहित्य निम्न भागों में बँटा है-


title: वैदिक साहित्य

text: संहिता का अर्थ है संग्रह। संहिताओं में विभिन्न देवताओं के स्तुतिपरक मंत्रों का संकलन है। संहिताएँ चार हैं-(1) ऋक् (2) यजुष्, (3) साम और (4) अथर्व प्राचीन परम्परा के अनुसार वेद नित्य और अपौरुषेय हैं। उनकी कभी मनुष्य द्वारा रचना नहीं हुई। सृष्टि के प्रारम्भ में परमात्मा ने इनका प्रकाश अग्नि, वायु आदित्य और अंगिरा नामक ऋषियों को दिया। प्रत्येक वैदिक मन्त्र का देवता और ऋषि होता है। मन्त्र में जिसकी स्तुति की जाय वह उस मन्त्र का देवता है और जिसने मन्त्र के अर्थ का सर्वप्रथम प्रदर्शन किया हो वह उसका ऋषि है। पाश्चात्य विद्वान ऋषियों को ही वेद-मन्त्रों का रचयिता मानते हैं। वैदिक साहित्य को श्रुति भी कहा जाता है, क्योंकि पुराने ऋषियों ने इस साहित्य को श्रवण-परम्परा से ग्रहण किया था। बाद में इस ज्ञान को स्मरण करके जो ग्रन्थ लिखे गए, वे स्मृति कहलाए। श्रुति के शीर्ष स्थान पर उपर्युक्त चार संहिताएँ हैं।


title: वैदिक साहित्य

text: ऋग्वेद में 10,627 मन्त्र और 1,028 सूक्त हैं, ये दस मण्डलों में विभक्त हैं। सूक्तों में देवताओं की स्तुतियाँ हैं। ये बड़ी भव्य, उदात्त और काव्यमयी हैं। इनमें कल्पना की नवीनता, वर्णन की प्रौढ़ता और प्रतिभा की ऊँची उड़ान मिलती है। ‘उषा’ आदि कई देवताओं के वर्णन बड़े हृदयग्राही हैं। पाश्चात्य विद्वान ऋग्वेद की संहिता को सबसे प्राचीन मानते हैं। उनका विचार है कि इसके अधिकांश सूक्तों की रचना पंजाब में हुई। उस समय आर्य अफगानिस्तान से गंगा-यमुना तक के प्रदेशों में फैले हुए थे। उनके मत में ऋग्वेद में कुभा (काबुल), सुवास्तु (स्वात), क्रमु (कुर्रम), गोमती (गोमल), सिन्धु, गंगा, यमुना सरस्वती तथा पंजाब की पाँच नदियों शतुद्रि (सतलुज), विपाशा (व्यास), परुष्णी (रावी), असिवनी (चनाब) और वितस्ता (झेलम) का उल्लेख है। इन नदियों से सिंचित प्रदेश भारत में आर्य-सभ्यता का जन्म-स्थान माना जाता है।


title: वैदिक साहित्य

text: इसमें यज्ञ-विषयक मन्त्रों का संग्रह है। इनका प्रयोग यज्ञ के समय अध्वर्यु नामक पुरोहित किया करता था। यजुर्वेद में 40 अध्याय हैं। तथा 1975 मन्त्र निहित है। पाश्चात्य विद्वान इसे ऋग्वेद से काफी समय बाद का मानते हैं। ऋग्वेद में आर्यों का कार्य-क्षेत्र पंजाब है, इसमें कुरु-पांचाल। कुरु सतलुज यमुना का मध्यवर्ती भू-भाग (वर्तमान अम्बाला डिवीज़न) है और पांचाल गंगा-यमुना का दोआब था। इसी समय से गंगा-यमुना का प्रदेश आर्य-सभ्यता का केन्द्र हो गया। ऋग्वेद का धर्म उपासना-प्रधान था, किन्तु यजुर्वेद के दो भेद हैं-कृष्ण यजुष् और शुक्ल यजुष्। दोनों के स्वरूप में बड़ा अन्तर है, पहले में केवल मन्त्रों का संग्रह है और दूसरे में छन्दोबद्ध मन्त्रों के साथ गद्यात्मक भाग सभी है।


title: वैदिक साहित्य

text: इसमें गेय मन्त्रों का संग्रह है। यज्ञ के अवसर पर जिस देवता के लिए होम किया जाता था, उसे बुलाने के लिए उद्गाता उचित स्वर में उस देवता का स्तुति-मन्त्र गाता था। इस गायन को ‘साम’ कहते थे। प्रायः ऋचाएँ ही गाई जाती थीं। अतः समस्त सामवेद में ऋचाएँ ही हैं। इनकी संख्या 1,875 है। इनमें से केवल 75 ही नई हैं, बाकी सब ऋग्वेद से ली गईं हैं। भारतीय संगीत का मूल सामवेद में उपलब्ध होता है।


title: वैदिक साहित्य

text: अथर्ववेद का यज्ञों से बहुत कम सम्बन्ध है। इसमें आयुर्वेद सम्बन्धी सामग्री अधिक है। इसका प्रतिपाद्य विषय विभिन्न प्रकार की ओषधियाँ, ज्वर, पीलिया, सर्पदंश, विष-प्रभाव को दूर करने के मन्त्र सूर्य की स्वास्थ्य-शक्ति, रोगोत्पादक कीटाणुओ के शमन अदि का वर्णन है , इस वेद में यज्ञ करने के लाभ को तथा यज्ञ से पर्यावरण की रक्षा का भी वर्णन है। वे इसमें आर्य और अनार्य धार्मिक विचारों का सम्मिश्रण देखते हैं, किन्तु वस्तुतः इसमें राजनीति तथा समाज-शास्त्र के अनेक ऊँचे सिद्धान्त हैं। इसमें 20 काण्ड, 34 प्रपाठक, 111 अनुवाक, 731 सूक्त तथा 5,977 मन्त्र हैं, इनमें 1200 के लगभग मन्त्र ऋग्वेद से लिए गए हैं। ऊपर कहे गए चारों संहिताएं पहले एक ही जगह थे। वेदव्यास जी ने यज्ञसिद्धिके लिए चार भागों मेंं विभाजन किया था।


title: वैदिक साहित्य

text: प्राचीन काल में वेदों की रक्षा गुरु-शिष्य परम्परा द्वारा होती थी। इनका लिखित एवं निश्चित स्वरूप न होने से वेदों के स्वरूप में कुछ भेद आने लगा और इनकी शाखाओं का विकास हुआ। ऋग्वेद की पाँच शाखाएँ थीं - शैशिरीयशाकल, बाष्कल, आश्वलायन, शांखायन और माण्डूकेय। इनमें अब पहली शाखा ही उपलब्ध होती है। यह शाखा आदित्य सम्प्रदायिका है। शुक्ल यजुर्वेद की दो प्रधान शाखाएँ हैं - माध्यंदिन और काण्व। पहली उत्तरी भारत में मिलती है और दूसरी महाराष्ट्र में। इनमें अधिक भेद नहीं है। कृष्ण यजुर्वेद की आजकल चार शाखाएँ मिलती हैं - तैत्तिरीय मैत्रायणी, काठक (या कठ) तथा कापिष्ठल संहिता। इनमें दूसरी-तीसरी पहली से मिलती हैं, क्रम में थोड़ा ही अन्तर है। चौथी शाखा आधी ही मिली है। यह वेद ब्रह्मसम्प्रदायिका है। सामवेद की दो शाखाएँ थीं - कौथुम और राणायनीय। इसमें कौथुम का केवल सातवाँ प्रपाठक मिलता है। यह शाखा भी आदित्य सम्प्रदायका है। अथर्ववेद की दो शाखाएँ उपलब्ध हैं-पैप्पलाद और शौनक। वर्तमान समय में शौनक शाखा ही पूर्णरुप में प्राप्त होती है, यह शाखा आदित्यसम्प्रदायिका है।


title: वैदिक साहित्य

text: चारों वेदों के संस्कृत भाषा में प्राचीन समय में जो अनुवाद थे ‘मन्त्रब्राह्मणयोः वेदनामधेयम्' के अनुसार वे ब्राह्मण ग्रंथ कहे जाते हैं। चार मुख्य ब्राह्मण ग्रंथ हैं- ऐतरेय, शतपथ, साम और गोपथ | वेद संहिताओं के बाद ब्राह्मण-ग्रन्थों का निर्माण हुआ माना जाता है। इनमें यज्ञों के कर्मकाण्ड का विस्तृत वर्णन है, साथ ही शब्दों की व्युत्पत्तियाँ तथा प्राचीन राजाओं और ऋषियों की कथाएँ तथा सृष्टि-सम्बन्धी विचार हैं। प्रत्येक वेद के अपने ब्राह्मण हैं। ऋग्वेद के दो ब्राह्मण हैं - (1) ऐतरेय ब्राह्मण और (2) कौषीतकी। ऐतरेय में 40 अध्याय और आठ पंचिकाएँ हैं, इसमें अग्निष्टोम, गवामयन, द्वादशाह आदि सोमयागों, अग्निहोत्र तथा राज्याभिषेक का विस्तृत ऐतरेय ब्राह्मण-जैसा ही है। इनसे तत्कालीन इतिहास पर काफी प्रकाश पड़ता है। ऐतरेय में शुनःशेप की प्रसिद्ध कथा है। कौषीतकी से प्रतीत होता है कि उत्तर भारत में भाषा के सम्यक् अध्ययन पर बहुत बल दिया जाता था। शुक्ल यजुर्वेद का ब्राह्मण शतपथ के नाम से प्रसिद्ध है, क्योंकि इसमें सौ अध्याय हैं। ऋग्वेद के बाद प्राचीन इतिहास की सबसे अधिक जानकारी इसी से मिलती है। इसमें यज्ञों के विस्तृत वर्णन के साथ अनेक प्राचीन आख्यानों, व्युत्पत्तियों तथा सामाजिक बातों का वर्णन है। इसके समय में कुरु-पांचाल आर्य संस्कृति का केन्द्र था, इसमें पुरूरवा और उर्वशी की प्रणय-गाथा, च्यवन ऋषि तथा महा प्रलय का आख्यान, जनमेजय, शकुन्तला और भरत का उल्लेख है। सामवेद के अनेक ब्राह्मणों में से पंचविंश या ताण्ड्य ही महत्त्वपूर्ण है। अथर्ववेद का ब्राह्मण गोपथ के नाम से प्रसिद्ध है।


title: वैदिक साहित्य

text: ब्राह्मणों के अन्त में कुछ ऐसे अध्याय मिलते हैं जो गाँवों या नगरों में नहीं पढ़े जाते थे। इनका अध्ययन-अध्यापन गाँवों से दूर (अरण्यों/वनों) में होता था, अतः इन्हें आरण्यक कहते हैं। गृहस्थाश्रम में यज्ञविधि का निर्देश करने के लिए ब्राह्मण-ग्रन्थ उपयोगी थे और उसके बाद वानप्रस्थ आश्रम में संन्‍यासी आर्य यज्ञ के रहस्यों और दार्शनिक तत्त्वों का विवेचन करने वाले आरण्यकों का अध्ययन करते थे। उपनिषदों का इन्हीं आरण्यकों से विकास हुआ। आरण्यको का मुख्य विषय आध्यात्मिक तथा दार्शनिक चिंतन है।


title: वैदिक साहित्य

text: उपनिषदों में मानव-जीवन और विश्व के गूढ़तम प्रश्नों को सुलझाने का प्रयत्न किया गया है। ये भारतीय अध्यात्म-शास्त्र के देदीप्यमान रत्न हैं। इनका मुख्य विषय ब्रह्म-विद्या का प्रतिपादन है। वैदिक साहित्य में इनका स्थान सबसे अन्त में होने से ये ‘वेदान्त’ भी कहलाते हैं। इनमें जीव और ब्रह्म की एकता के प्रतिपादन द्वारा ऊँची-से-ऊँची दार्शनिक उड़ाने ली गई है। भारतीय ऋषियों ने गम्भीरतम चिन्तन से जिन आध्यात्मिक तत्त्वों का साक्षात्कार किया, उपनिषद उनका अमूल्य कोष हैं। इनमें अनेक शतकों की तत्त्व-चिन्ता का परिणाम है। मुक्तिकोपनिषद् चारों वेदों से सम्बद्ध 108 उपनिषद् गिनाये गए हैं, किन्तु 11 उपनिषद् ही अधिक प्रसिद्ध हैं-ईश, केन, कठ, प्रश्न, मुण्डक, माण्डूक्य, तैत्तिरीय, ऐतरेय, छान्दोग्य, बृहदारण्यक और श्वेताश्वतर इनमें छान्दोग्य और बृहदारण्यक अधिक प्राचीन और महत्त्वपूर्ण माने जाते हैं। वैदिक साहित्यका यह सिद्धान्त देखा जाता है प्रत्येक मन्त्रभागमे एक और ब्राह्मणभागमे एक उपनिषद उपदिष्ट थे। अब प्राय लुप्त होगए| अब भी यह सिद्धान्त शुक्ल यजुर्वेदमे बचा है- ईशावास्योनिषद् मन्त्रोपनिषद् है और बृहदारण्यकोपनिषद् ब्राह्मणोपनिषद् है।


title: वैदिक साहित्य

text: वैदिक साहित्य के विशाल एवं जटिल होने पर कर्मकाण्ड से सम्बद्ध सिद्धान्तों को एक नवीन रूप दिया गया। कम-से-कम शब्दों में अधिक-से-अधिक अर्थ-प्रतिपादन करने वाले छोटे-छोटे वाक्यों में सब महत्त्वपूर्ण विधि-विधान प्रकट किये जाने लगे। इन सारगर्भित वाक्यों को सूत्र कहा जाता था। कर्मकाण्ड-सम्बन्धी सूत्र-साहित्य को चार भागों में बाँटा गया-


title: वैदिक साहित्य

text: (1) श्रौत सूत्र (2) गृह्य सूत्र (3) धर्म सूत्र और (4) शुल्ब सूत्र


title: वैदिक साहित्य

text: पहले में वैदिक यज्ञ सम्बन्धी कर्मकाण्ड का वर्णन है। दूसरे में गृहस्थ के दैनिक यज्ञों का, तीसरे में सामाजिक नियमों का और चौथे में यज्ञ-वेदियों के निर्माण का।


title: वैदिक साहित्य

text: श्रौत का अर्थ है श्रुति (वेद) से सम्बद्ध यज्ञ याग। अतः श्रौत सूत्रों में तीन प्रकार की अग्नियों के आधान अग्निहोत्र, दर्श पौर्णमास, चातुर्मास्यादि साधारण यज्ञों तथा अग्निष्टोम आदि सोमयागों का वर्णन है। ये भारत की प्राचीन यज्ञ-पद्धति पर बहुत प्रकाश डालते हैं। ऋग्वेद के दो श्रौत सूत्र हैं-शांखायन और आश्वलायन। शुक्ल यजुर्वेद का एक-कात्यायन, कृष्ण यजुर्वेद के छः सूत्र हैं-आपस्तम्ब, हिरण्यकेशी, बौधायन, भारद्वाज, मानव, वैखानस। सामवेद के लाट्यायन, द्राह्यायण और आर्षेय नामक तीन सूत्र हैं। अथर्ववेद का एक ही वैतान सूत्र है।


title: वैदिक साहित्य

text: इनमें उन विचारों तथा जन्म से मरणपर्यन्त किये जाने वाले संस्कारों का वर्णन है, जिनका अनुष्ठान प्रत्येक हिन्दू-गृहस्थ के लिए आवश्यक समझा जाता था। उपनयन और विवाह-संस्कार का विस्तार से वर्णन है। इन ग्रन्थों के अध्ययन से प्राचीन भारतीय समाज के घरेलू आचार-विचार का तथा विभिन्न प्रान्तों के रीति-रिवाज का परिचय पूर्ण रूप से हो जाता है। ऋग्वेद के गृह्य सूत्र शांखायन और आश्वलायन हैं। शुक्ल यजुर्वेद का पारस्कर, कृष्ण यजुर्वेद के आपस्तम्ब, हिरण्यकेशी, बौधायन, Bharadvaj , वराह,मानव, काठक और वैखानस, सामवेद के गोभिल तथा खादिर और अथर्ववेद का कौशिक। इनमें गोभिलको प्राचीनतम माना जाता है।


title: वैदिक साहित्य

text: धर्मसूत्रों में सामाजिक जीवन के नियमों का विस्तार से प्रतिपादन है। वर्णाश्रम-धर्म की विवेचना करते हुए ब्रह्मचारी, गृहस्थ व राजा के कर्त्तव्यों, विवाह के भेदों, दाय की व्यवस्था, निषिद्ध भोजन, शुद्धि, प्रायश्चित्त आदि का विशेष वर्णन है। इन्हीं धर्मसूत्रों से आगे चलकर स्मृतियों की उत्पत्ति हुई, जिनकी व्यवस्थाएँ हिन्दू-समाज में आज तक माननीय समझी जाती हैं। वेद से सम्बद्ध केवल तीन धर्मसूत्र ही अब तक उपलब्ध हो सके हैं-आपस्तम्ब, हिरण्यकेशी व बौधायन। ये कृष्णयजुर्वेद की तैत्तिरीय शाखा से सम्बद्ध हैं। शुक्लयजुर्वेदका शंखलिखित धर्मसूत्र होनेकी बात सुना है। अन्य धर्मसूत्रों में सामवेदसे सम्बद्ध गौतमधर्मसूत्र और ऋग्वेदसे सम्बद्ध वसिष्ठधर्मसूत्र उल्लेखनीय हैं।


title: वैदिक साहित्य

text: इनका सम्बन्ध श्रौतसूत्रों से है। शुल्ब का अर्थ है मापने का डोरा। अपने नाम के अनुसार शुल्ब सूत्रों में यज्ञ-वेदियों को नापना, उनके लिए स्थान का चुनना तथा उनके निर्माण आदि विषयों का विस्तृत वर्णन है। ये भारतीय ज्यामिति के प्राचीनतम स्रोतग्रन्थ हैं।


title: वैदिक साहित्य

text: काफी समय बीतने के बाद वैदिक साहित्य जटिल एवं कठिन प्रतीत होने लगा। उस समय वेद के अर्थ तथा विषयों का स्पष्टीकरण करने के लिए अनेक सूत्र-ग्रन्थ लिखे जाने लगे। इसलिए इन्हें वेदाङ्ग कहा गया।


title: वैदिक साहित्य

text: वेदाङ्ग छः हैं-


title: वैदिक साहित्य

text: शिक्षा, छन्द, व्याकरण, निरुक्त, कल्प और ज्योतिष


title: वैदिक साहित्य

text: पहले चार वेदांग, मन्त्रों के शुद्ध उच्चारण और अर्थ समझने के लिए तथा अन्तिम दो वेदांग धार्मिक कर्मकाण्ड और यज्ञों का समय जानने के लिए आवश्यक हैं। व्याकरण को वेद का मुख कहा जाता है, ज्योतिष को नेत्र, निरुक्त को श्रोत्र, कल्प को हाथ, शिक्षा को नासिका तथा छन्द को दोनों पैर।


title: वैदिक साहित्य

text: उन ग्रन्थों को शिक्षा कहते हैं, जिनकी सहायता से वेद-मन्त्रों के उच्चारण का शुद्ध ज्ञान होता था। वेद-पाठ में स्वरों का विशेष महत्त्व था। इनकी शिक्षा के लिए पृथक् वेदांग बनाया गया। इसमें वर्णों के उच्चारण के अनेक नियम दिये गए हैं। संसार में उच्चारण-शास्त्र की वैज्ञानिक विवेचना करने वाले पहले ग्रन्थ यही हैं। ये वेदों की विभिन्न शाखाओं से सम्बन्ध रखते हैं और प्रातिशाख्य कहलाते हैं। ऋग्वेद अथर्ववेद, वाजसेनीय व तैत्तिरीय संहिता के प्रातिशाख्य मिलते हैं। बाद में इसके आधार पर शिक्षा-ग्रन्थ लिखे गए। इनमें शुक्ल यजुर्वेद की याज्ञवल्क्य-शिक्षा, सामवेद की नारद शिक्षा और पाणिनि की पाणिनीय शिक्षा मुख्य हैं


title: वैदिक साहित्य

text: वैदिक मन्त्र छन्दोवद्ध हैं। छन्दों का बिना ठीक ज्ञान प्राप्त किये, वेद- मन्त्रों का शुद्ध उच्चारण नहीं हो सकता। अतः छन्दों की विस्तृत विवेचना आवश्यक समझी गई। शौनक मुनि के ऋक्प्रातिशाख्य में, शांखायन श्रौतसूत्र में तथा सामवेद से सम्बद्ध निदान सूत्र में इस शास्त्र का व्यवस्थित वर्णन है। किन्तु इस वेदांग का एकमात्र स्वतन्त्र ग्रन्थ पिंगलाचार्य-प्रणीत छन्द सूत्र है। इसमें वैदिक और लौकिक दोनों प्रकार के छन्दों का


title: वैदिक साहित्य

text: इस अंग का उद्देश्य सन्धि, शब्द-रूप, धातु-रूप तथा इनकी निर्माण-पद्धति का ज्ञान कराना था। इस समय व्याकरण का सबसे प्रसिद्ध ग्रन्थ पाणिनी का अष्टाध्यायी है; किन्तु व्याकरण का विचार ब्राह्मण-ग्रन्थों के समय से शुरू हो गया था। पाणिनी से पहले गार्ग्य, स्फोटायन, भारद्वाज आदि व्याकरण के अनेक महान आचार्य हो चुके थे। इन सबके ग्रन्थ अब लुप्त हो चुके हैं।


title: वैदिक साहित्य

text: इसमें वैदिक शब्दों की व्युत्पत्ति दिखाई जाती थी। प्राचीन काल में वेद के कठिन शब्दों की क्रमबद्ध तालिका और कोश निघंटु कहलाते थे और इनकी व्याख्या निरुक्त में होती थी। आजकल केवल यास्काचार्य का निरुक्त ही उपलब्ध होता है। इसका समय 800 ई. पू. के लगभग है।


title: वैदिक साहित्य

text: वैदिक युग में यह धारणा थी कि वेदों का उद्देश्य यज्ञों का प्रतिपादन है। यज्ञ उचित काल और मुहूर्त में किये जाने से ही फलदायक होते हैं। अतः काल-ज्ञान के लिए ज्योतिष का ज्ञान अत्यावश्यक माना गया। इस प्रकार ज्योतिष के ज्ञाता को यज्ञवेत्ता जाना गया। इस प्रकार ज्योतिष शास्त्रका विकास हुआ। यह वेद का अंग समझा जाने लगा। इसका प्राचीनतम ग्रन्थ लगधमुनि-रचित वेदांग ज्योतिष पंचसंवत्सरमयं इत्यादि ४४ श्लोकात्मक है। नेपाल में इस ग्रन्थ के आधार पर बना वैदिक तिथिपत्रम् व्यवहार में लाया गया है।


title: वैदिक साहित्य

text: कल्प, वेद के छह अंगों (वेदांगों) में से वह अंग है जो कर्मकाण्डों का विवरण देता है। अनेक वैदिक ऐतिहासिकों के मत से कल्पग्रंथ या कल्पसूत्र छः वेदांगों में प्राचीनतम और वैदिक साहित्य के अधिक निकट हैं। वेदांगों में कल्प का विशिष्ट महत्त्व है क्योंकि जन्म, उपनयन, विवाह, अंत्येष्टि और यज्ञ जैसे विषय इसमें विहित हैं।


title: 461 फिफ्थ एवेन्यू

text: मिडटाउन मैनहट्टन के ग्रांड सेंट्रल टर्मिनल इलाके में 40वें मार्ग पर 28 मंजिली इमारत 461 फिफ्थ एवन्यू स्थित है। इस भवन का निर्माण 1988 में मित्सुई फुदोसान डेवेलवमेंट समूह द्वारा किया गया था। इस इमारत का नक्शा स्कीदमोर, ओविंग्स और मेरिल द्वारा तैयार किया गया था।


title: उत्तरी अटलांटिक महासागर

text: उत्तरी अटलांटिक महासागर अटलांटिक महासागर का उत्तरी भाग है।


title: उत्तरी अटलांटिक महासागर

text: अटलांटिक महासागर


title: उत्तरी प्रशांत महासागर

text: उत्तरी प्रशांत महासागर प्रशांत महासागर का उत्तरी भाग है।


title: महाअमेरिका

text: महाअमेरिका या अमेरिका ऐसे नाम हैं जिन्हें उत्तर और दक्षिण अमेरिका महाद्वीपों को संयुक्त रूप से कहा जाता है। महाअमेरिका में पृथ्वी के कुल भूभाग का २८.४ % (या कुल सतह का ८.३%) आता है और कुल जनसंख्या का १३.५% (या लगभग ९० करोड़)।


title: महाअमेरिका

text: अमेरिका को नई दुनिया के नाम से भी जाना जाता है क्योंकि १५ वीं सदी में ही इन महाद्वीपों की खोज यूरोपियनों द्वारा की गई थी। हालांकि इससे पहले यह क्षेत्र वाइकिंग और इनूइट लोगों और स्थानिय लोगों को ज्ञात था।


title: महाअमेरिका

text: "अमेरिका" शब्द को हिन्दी और अन्य बहुत सी भाषाओं में अधिकांशतः संयुक्त राज्य अमेरिका के लिए उपयोग किया जाता है जो ऐतिहासिक रूप से सही नहीं है क्योंकि अमेरिका शब्द का उपयोग यूरोप के लोगों द्वारा संपूर्ण नई दुनिया के लिए किया गया था, वर्तमान संयुक्त राज्य अमेरिका में नहीं; वर्तमान में नई दुनिया को दो महाद्वीप माना जाता है।


title: महाअमेरिका

text: दक्षिण अमेरिका लगभग १३.५ करोड़ वर्ष पूर्व गोन्डावा के पश्चिमी भाग से टूट कर अलग हो गया और एक बिल्कुल अलग महाद्वीप बन गया। फिर १.५ करोड़ वर्ष पूर्व कैरिबियाई और प्रशान्त पट्टियों के बीच हुई उथल-पुथल के कारण यहाँ बहुत से ज्वालामुखी विस्फोट हुए और कई नए द्वीपों का जन्म हुआ और उस द्वीपसमूह का भी जहाँ पर आज मध्य अमेरिका के देश बसे हुए हैं। दोनों महाद्वीपों के बीच का अन्तर पत्थरों के कटाव और ज्वालामुखीय पदार्थ के कारण भर गया। आज से लगभग ३० लाख वर्ष पूर्व उत्तर और दक्षिण अमेरिका उस स्थान पर जुड़ गए जहाँ पर आज पनामा नहर स्थित है और इस प्रकार एक महाअमेरिकी महाद्वीप का जन्म हुआ।


title: महाअमेरिका

text: पुरातात्विक खोजें यह बताती हैं की लगभग १०,००० ईसा पूर्व में यहाँ क्लोविस नामक एक सभ्यता का विकास हुआ था। इस बात को लेकर मतभेद है की यह अमेरिका में प्रथम मानवीय उपस्थिति थी या नहीं, जबकि अन्य कई पुरातात्विक यह मानते हैं की महाअमेरिका में ४०,००० वर्ष पूर्व लोग बसना आरम्भ हो गए थे।


title: महाअमेरिका

text: लगभग १००० ईस्वी में उत्तर अमेरिका के आर्कटिक क्षेत्र में इनूइट लोग एशिया से पहुँचना आरम्भ हो गए थे। लगभग इसी समय पर (९८२ ईस्वी) वाइकिंग लिग भी ग्रीनलैंड पहुँच गए थे।


title: महाअमेरिका

text: यूरोपीयनों द्वारा बडे़ पैमाने पर महाअमेरिका का उपनिवेशिकरण क्रिस्टोफ़र कोलम्बस की यात्राओं के बाद आरम्भ हुआ, जिसने १४९२ में महाअमेरिका की खोज की थी। महाअमेरिका पहुँचने वाले सर्वप्रथम यूरोपीय स्पेनी और पुर्तगाली थे। यूरोपीय लोग इस नई दुनिया में अपने साथ नई बीमारियाँ भी लेकर आए और इस कारण बहुत से स्थानीय लोगों का समूल नाश हुआ और बड़ी संख्या में मूल लोगों की जनसंख्या में गिरावट आई जबकि यूरोपीय लोग अभी भी यहाँ की स्थानीय जनसंख्या के बहुत बडे़ भाग के साथ सीधे सम्पर्क में नहीं आए थे। स्थानीय और यूरोपीयनों के बीच बहुत से युद्ध भी हुए और इस कारण भी बहुत सी स्थानीय जनसंख्या का सफ़ाया हुआ। प्रथम यूरोपीय अप्रवासी उन शिष्ट मंडलों में यहाँ जो यूरोपीय देशों द्वारा "नई दुनिया" के उपनिवेशिकरण के लिए आयोजित किए गए थे। उसके बाद के दशकों और सदियों में यूरोपीय अप्रावसन बड़े पैमाने पर जारी रहा, विशेषकर उन लोगों के लिए जिन्हें देश निकाला दे दिया जाता या वे लोग जो यूरोप में धार्मिक उत्पीड़न से बचेने के लिए यहाँ आ बसे। बहुत से लोग बड़े पैमाने पर अफ़्रीका और एशिया से दासों और अपराधियों को भी लेकर आए।


title: महाअमेरिका

text: महाअमेरिका का सब्से उत्तरी बिन्दू काफेक्लोम्पन द्वीप पर है, जो पृथ्वी का सबसे उत्तरी छोर भी है। सबसे दक्षिणी बिन्दू है दक्षिणी थूले द्वीप समूह, जिसे कभी-कभी अंटार्कटिका का भाग भी माना जाता है। सबसे पूर्वी छोर है "उत्तरपूर्वी अक्रोतिरि" जो ग्रीनलैंड में है, जबकि सब्से पश्चिमी छोर है अटोउ द्वीप जो प्रशांत महासागर में स्थित है।


title: महाअमेरिका

text: महाद्वीप का पश्विमी भाग अमेरिकी कोर्डिलेरा द्वारा प्रधानवित है। यह एक पर्वत श्रृंखला है जो लगभग पूरे पश्चिमी तट को घेरे हुए है, दक्षिण अमेरिका में एंडीज़ पर्वत और उत्तर अमेरिका मे रॉकी पर्वत पश्चिमी तट में फैले हुए हैं। अप्पालचियन पर्वत, जो २,३०० किमी में फैले हुए हैं, उत्तर अमेरिका के पूर्वी तट में अलाबामा से नीचे की ओर फैले हुए हैं। उत्तर में आर्कटिक कोर्डिलेरा कनाडा के पूर्वी भाग को घेरे हुए हैं।


title: महाअमेरिका

text: महामेरिका की कुल जनसंख्या है लगभग ८५,८०,००,००० (संयुक्त राष्ट्र के आँकड़ों के अनुसार) जो इस प्रकार विभाजित है:


title: महाअमेरिका

text: महाअमेरिका की जनसंख्या में आठ नस्लीय समूहों या उनके संसर्ग से बनें लोग हैं:


title: महाअमेरिका

text: इस संदर्भ में महाअमेरिका एक विजातीय महाद्वीप है जहां पर विश्व के लगभग सभी नस्लों के लोग रहते हैं।


title: महाअमेरिका

text: लातिन अमेरिका की अधिकांश जनसंख्या, स्पेनी और पुर्तगाली बोलती है, जो लैटिन से निकली हुई भाषाएँ हैं। इसके विपरीत उत्तर अमेरिका में मुख्यतः संयुक्त राज्य अमेरिका और कनाडा में अंग्रेज़ी प्रमुखता से बोली जाती है। कनाडा मे फ़्रांसीसी भाषा भी बहुत लोगों द्वारा बोली जाती है और उत्तर अमेरिका के अधिक्तर देशों में स्पेनी भाषा प्रमुख है और यह भाषा संयुक्त राज्य अमेरिका में भी बोली जाती है।


title: महाअमेरिका

text: महाअमेरिका में ईसाई धर्म प्रधान है, लेकिन दोनों महाद्वीपों में फैले ईसाई धर्म में बहुत अन्तर पाया जाता है। उत्तर अमेरिका में (मुख्यतः संयुक्त राज्य अमेरिका और कनाडा में) प्रोटेस्टेन्ट ईसाईयत का प्रभुत्व है तो दक्षिण अमेरिका और उत्तर अमेरिका के स्पेनी भाषी देशों में रोमन कैथोलिक ईसाईयत का प्रभुत्व है। इसके अतिरिक्त यहाँ यहूदी, बौद्ध, मुसलमान, हिन्दू, सिख और अन्य धर्मों के लोग भी रहते हैं जो मुख्यतः संयुक्त राज्य अमेरिका और कनाडा में बसे हुए हैं।


title: ओटावा

text: ओटावा (Ottawa) कनाडा की राजधानी है। यह नगर कैनाडा में ओंटेरियो प्रांत के कार्लटन प्रदेश में ओटावा नदी के दाहिने किनारे पर स्थित है। यह नगर मॉन्ट्रियल से 150 कि.मी. पश्चिम और टोरोंटो से 325 किमी उत्तर-पूर्व की ओर है। 2016 में ओटावा की जनसंख्या 1,32,243 थी और पूरे महानगर इलाके की जनसंख्या 14,36,008 थी, जो कि ओटावा-गाटिनो जनगणना महानगर इलाके का मध्य क्षेत्र है। जून 2019 में यह अंदाजा लगाया गया था कि ओटावा नगर की जनसंख्या दस लाख से ऊपर जा चुकी है।


title: ओटावा

text: इस नगर की स्थापना 1826 में बाइटाउन के रूप में हुई थी और इसे सन् 1855 में ओटावा के रूप में निगमित किया गया। समय के साथ साथ, यह नगर कनाडा का राजनितिक केंद्र बन चुका है।


title: ओटावा

text: करीब दल हज़ार साल पहले चैम्प्लेन समुद्र के खाली हो जाने के बाद ओटावा घाटी रहने लायक बन गई। स्थानीय जनजातियाँ इस ज़मीन का इस्तेमाल खेती और शिकार के लिए करती थीं। एटीएन ब्रूल को वर्ष 1610 में ओटावा घाटी तक पहुँचने वाला पहला यूरोपीय व्यक्ति माना जाता है। तीन साल बाद, सैमुएल डे चैम्प्लेन ने उस इलाके में बड़ी मात्रा में पाए जाने वाले झरनों और स्थानीय लोगों के साथ मुलाकातों के बारे में लिखा। बाइटाउन, जो की ओटावा का असली नाम था, को 1826 में सैकड़ों भूमि-मालिकों द्वारा एक समुदाय के रूप में बसाया गया था क्योंकि एक खबर फैलाई गई थी कि रीडो नहर के उत्तर की तरफ ब्रिटिश अधिकारियाँ एक सैन्य अड्डा बना रहे हैं। उस साल, उस समुदाय का नाम ब्रिटिश अधिकारी जॉन बाइ के नाम पर रखा गया जो रीडो कंस्ट्रक्शन परियोजना के लिए ज़िम्मेदार थें।


title: ओटावा

text: ओटावा के पूर्व औद्योगिक दिखावट को 1950 के ग्रेबर योजना ने काफी बदल दिया है। मुख्यमंत्री मकैंज़ी किंग ने फ्रेंच वास्तुकार जैकेस ग्रेबर को राष्ट्रीय राजधानी क्षेत्र में एक आधुनिक योजना बनाने का काम सौंपा ताकि यह दिखने में संगठित लगे और अच्छी तरह से कनाडा के राजनीतिक केंद्र के रूप में काम कर सके।


title: ओटावा

text: ग्रेबर की योजना में राषट्रीय राजधानी ग्रीनबेल्ट, पार्कवे, क्वींसवे हाइवे सिस्टम्स के निर्माण, और डाउनटाउन यूनियन स्टेशन के स्थानांतरण का उल्लेख था। डाउनटाउन से उपनगरीय घरों को हटाना और रीडो नहर और ओटावा पथ का निर्माण इसके सुझावों में से दो थें। 1958 वर्ष में राष्ट्रिय राजधानी समिति को क्राउन निगम के रूप में स्थापित किया गया था, जिसने 1960-70 के युग में ग्रेबर की योजना को लागू किया। ओटावा की सीमा साल-ब-साल बड़ी मात्रा में इमारतों के निर्माण के कारण बढ़ती जा रही थी, मगर इसने 1 जनवरी 2001 को अधिकतम क्षेत्र ग्रहण किया, जब ओटावा-कार्लटन नगर पालिका को एक ही शहर में जोड़ दिया गया। बॉब चियारेली को शहर के नए महापौर के रूप में निर्वाचित किया गया, जिसके दौरान उन्होंने ग्लौकेस्टर के महापौर क्लॉडेट केन को टक्कर दी। शहर की बढ़ौती का साथ इसके मौजूदा अर्थव्यवस्था पर भार बढ़ने लगी, इसलिए 15 अक्टूबर 2001 को डीज़ल से चलने वाली एक रेल प्रक्रिया को परीक्षण के स्तर पर शहर में लागू किया गया। इसे आज ट्रिलियम लाइन के नाम से जाना जाता है, मगर इसे तब 'ओ-ट्रेन' भी कहा जाता था। ओ-ट्रैन को बढ़ा लेने के बाद इसे लाइट-रेल में बदल देना 2006 के म्युनिसिपल निर्वाचन के बाद एक बड़ी समस्या बन गई थी, क्योंकि निर्वाचन में ओ'ब्रिएन ने चियारेली को हरा दिया। ओ'ब्रिएन के निर्वाचन जीतने के बाद शहर के पूर्व से इसके डाउनटाउन तक एक दूसरे लाइट-रेल प्रक्रिया, और साथ में डाउनटाउन से गुज़रने वाले एक टनल का निर्माण शुरू हुआ। जिम वाट्सन, मिश्रण से पहले ओटावा के आखिरी महापौर, को 2010 निर्वाचन में दोबारा निर्वाचित किया गया।


title: ओटावा

text: अक्टूबर 2012 को नगर परिषद ने लांसडोन पार्क की योजना को स्वीकार किया, जो आटावा खेल एवं मनोरंजन की कंपनी समूह के साथ एक समझौता है, जिसके ज़रिए एक नया स्टेडियम, हरियाली में बढ़ौती, और स्थान पर घरों के निर्माण सामने आए। दिसंबर 2012 में नगर परिषद ने कॉन्फेडरेशन लाइन के निर्माण को भी स्वीकार कर दिया, जिसे 14 सितंबर 2019 को खोल दिया गया।


title: ओटावा

text: ओटावा शहर, ओटावा नदी के दक्षिणी तट पर स्थित है, और इसमें रीडो नहर और रीडो नदी के मुहाने मौजूद हैं। शहर के पुराने हिस्से (बाइटाउन के अवशेष सहित), को 'नीची नगर' कहा जाता है, और यह नदी और नहर के बीच के क्षेत्र में स्थित है। पश्चिम की तरफ स्थित हैं 'सेंटरटाउन' और 'डाउनटाउन ओटावा', जो शहर के वित्तीय केंद्र हैं। यहीं पर कनाडा की सांसद, और साथ में कई संघीय सरकार विभाग के इमारतें स्थित हैं। 29 जनवरी 2007 को रीडो नहर को एक यूनेस्को विश्व धरोहर स्थल घोषित कर दिया गया था।


title: ओटावा

text: यह नगर पश्चिम केबेक भूकंपीय क्षेत्र में स्थित है, जिसकी वजह से यहाँ पर अक्सर भूकंप आते हैं। कुछ प्रससिद्ध उदाहरण हैं 2009 किपावा भूकंप, 24 फरवरी 2006 को आया एक 4.5 विस्तार का भूकंप, 2010 केंद्रीय कनाडा भूकंप, और 17 मई 2013 को 5.2 विस्तार का एक भूकंप।


title: ओटावा

text: ओटावा तीन मुख्य नदियों के संगम पर स्थित है: ओटावा नदी, गाटिनो नदी और रीडो नदी। ओटावा और गाटिनो नदियाँ ऐतिहासिक रूप से लकड़ी उद्योग में महत्वपूर्ण रहा है, और रीडो नहर सेना के लिए एक पथ, और बाद में मनोरंजन के एक स्रोत के रूप में भी मौजूद रहा है। रीडो नहर पहली बार 1832 में खुला था और यह 202 कि.मी. लंबा है। यह किंगस्टन के ओंटेरियो झील पर सेंट लॉरेंस नदी को सांसद पहाड़ी के पास ओटावा नदी से जोड़ता है। रीडो नदी को इसका नाम फ्रेंच खोजकर्ताओं द्वारा दिया गया था क्योंकि उन्हें वह झरने किसी "पर्दे जैसे" लगे जहाँ पर रीडो नदी ओटावा नदी में आकर मिलता है। फ्रेंच में रीडो का मतलब है "पर्दा", और खोजकर्ताएँ झरनों और इस नदी को इसी नाम से बुलाया करते थे।


title: ओटावा

text: 2016 में ओटावा नगर और ओटावा-गाटिनो जनगणना महानगरीय क्षेत्र की जनसंख्या क्रमशः 9,34,243 और 1,23,783 थे। 2016 में नगर की जनसंख्या घनत्व 334 प्रति वर्ग किलोमीटर थी, जबकि CMA की जनसंख्या घनत्व 195.6 प्रति वर्ग किलोमीटर थी। यह ओंटेरियो में दूसरा सबसे बड़ा शहर, राष्ट्र में चौथा सबसे बड़ा और राष्ट्र में चौथा सबसे बड़ा CMA है।


title: ओटावा

text: ओटावा की मध्य आयु 40.1 वर्ष है, जो कि राष्ट्रीय और प्रांतीय औसत से कम है। 15 वर्ष के नीचे के किशोर जनसंख्या का 16.7 प्रतिशत बनाते हैं, और 65 से अधिक वर्ष के लोगों की मात्रा 15.4 प्रतिशत है। 2016 तक, नगर की जनसंख्या के 20 प्रतिशत आबादी विदेश मैं पैदा हुई है, और सबसे प्रसिद्ध गैर-कैनेडियन जन्मस्थान हैं चीन (विदेशी के 8 प्रतिशत), यूनाइटेड किंग्डम (7.3 प्रतिशत), और लेबनॉन (5.1 प्रतिशत)। करीब 6.8 प्रतिशत वासियों की राष्ट्रीयता कैनेडियन नहीं है।


title: ओटावा

text: ओटावा के 65 प्रतिशत वासी अपने आप को ईसाई बताते हैं, जिनमें से 38.5 प्रतिशत कैथोलिक हैं और 25 प्रतिशत प्रतिवादी गिर्जाघरों के सदस्य हैं। ओटावा में ईसाई के अलावा भी धर्म मौजूद हैं, जिनमें से सबसे बड़ा धर्म है इस्लाम (6.7 प्रतिशत), हिन्दू (1.4 प्रतिशत), बौद्ध (1.3 प्रतिशत) और यहूदी धर्म (1.2 प्रतिशत)। आस्तिक लोगों की संख्या 22.8 प्रतिशत है।


title: ओटावा

text: 2016 तक, ओटावा की जनसंख्या की करीब 69.1 प्रतिशत आबादी यूरोपीय है, 4.6 प्रतिशत आदिवासी और 26.3 प्रतिशत अल्पसंख्यक हैं (जो कि 22.3 प्रतिशत राष्ट्रीय औसत से अधिक है)। ओटावा की जनसंख्या की 23.6 प्रतिशत आबादी आप्रवासियाँ हैं। नीचे जातीयता का एक विस्तार है।


title: ओटावा

text: द्विभाषावाद को 2002 में पौर कार्यों के लिए आधिकारिक बना दिया गया, और 2016 तक 37.6 प्रतिशत आबादी दोनों भाषाएँ बोल सकती है, जिससे यह कनाडा में सबसे बड़ा शहर बनता है जहाँ फ्रेंच और अंग्रेज़ी साथ में बोले जाते हैं। 62.4 प्रतिशत लोगों की मातृभाषा अंग्रेज़ी है, जबकि 14.2 प्रतिशत लोगों की मातृभाषा फ्रेंच है। एक या दोनों औपचारिक भाषाओं के ज्ञान के तौर पर 59.9 और 1.5 प्रतिशत लोगों को क्रमशः सिर्फ अंग्रेज़ी या फ्रेंच बोलना आता है, जबकि 37.2 लोगों को दोनो औपचारिक भाषाएँ आती हैं। ओटावा-गाटिनो जनगणना महानगर क्षेत्र (CMA) में फ्रेंच बोलने वाले लोगों की संख्या ओटावा की जनसंख्या से भी अधिक है, क्योंकि गाटिनो में अधिकांश लोग फ्रेंच का उपयोग करते हैं। बाकी 20.4 प्रतिशत लोग अरबी (3.2%), चीनी (3.0%), स्पेनी (1.2%), इतालवी (1.1%), आदि भाषाएँ बोलते हैं।


title: ओटावा

text: ओटावा नगर एक एकल स्तरीय नगरपालिका है, यानी की जनगणना के मामले में यही अपना अनुभाग है और इसके ऊपर कोई राज्य या ज़िला नहीं है। ओटावा को 23 सदस्यों वाली ओटावा नगर सभा नियंत्रित करते हैं, जहाँ के 23 सदस्य 23 वार्ड्स को प्रतिनिधित करते हैं। महापौर जिम वाट्सन को पूरे शहर में हुए एक निर्वाचन के ज़रिए निर्वाचित किया गया था।


title: ओटावा

text: कनाडा की राजधानी होने के साथ ही ओटावा स्थानीय राजनीति में भी काफी विविध है। शहर के ज़्यादातर नागरिकों ने हमेशा से लिबरल पार्टी का समर्थन किया है। ऐसा देखा जा सकता है कि लिबरल पार्टी के लिए सबसे सुरक्षित जगहें फ्रांकोफ़ोन आबादी वाले क्षेत्र हैं, खासकर वैनियर और मध्य ग्लौकेस्टर। मध्य ओटावा आम तौर पर बाई तरफ जाती है, और नई लोकतांत्रिक पार्टी ने वहाँ निर्वाचन जीता हुआ है। पुराने शहर के दक्षिणी और पश्चिमी हिस्से रूढ़िवादी नज़र आते हैं। यह साफ़-साफ़ आस-पास के ज़िलों के रूढ़िवादी संस्कृति का सम्मान करने वाले पश्चिम कार्लस्टन, गौलबोर्न, रीडो और ओसगूड बस्तियों में नज़र आता है। अधिक फ्रांकोफ़ोन आबादी वाले कंबरलैंड बस्ती ने लिबरल पार्टी का समर्थन किया है, हालाँकि पिछले कुछ वर्षों में यह समर्थन कम होता आया है।


title: ओटावा

text: वर्तमान में ओटावा में 130 दूतावास मौजूद हैं। 49 अन्य राष्ट्रों के अमेरिकी राजनायिक मिशन भी कनाडा में स्थित हैं।


title: ओटावा

text: ओटावा में तीन मुख्य दैनिक अखबारों को छापा जाता है: दो अंग्रेज़ी अखबार, ""ओटावा सिटीज़ेन"" (Ottawa Citizen) जिसकी स्थापना 1845 में "बाईटाउन पैकेट" (Bytown Packet) के रूप में हुई थी और "ओटावा सन" 'Ottawa Sun', और एक फ्रेंच अखबार, "ले ड्रूइट" 'Le Droit'। कई कैनेडियन ब्रॉडकास्ट नेटवर्क और सिस्टम, और रेडियो स्टेशन, अंग्रेज़ी और फ्रेंच, दोनों में सामग्री प्रकाशित करते हैं।


title: ओटावा

text: लोकल मीडिया सेवाओं के साथ, ओटावा कई राष्ट्रीय मीडिया सेवाओं का मुख्यालय भी है, जैसे CPAC (कनाडा की राष्ट्रीय विधायिका प्रसारक), और कनाडा के ज़्यादातर टेलीविज़न, छाप और रेडियो के माध्यम से प्रकाश पाने वाली मीडिया संगठनों का भी। ओटावा में कनाडाई प्रसारण निगम का मुख्यालय मौजूद है, हालाँकि CBC रेडियो और टेलीविज़न प्रोग्रामों में से ज़्यादातर की शुरुआत यहाँ से नहीं होती।


title: ओटावा

text: ओटावा को कनाडा के सबसे शिक्षित शहरों में से एक होने की वजह से जाना जाता है; यहाँ के आधे से ज़्यादा नागरिकों ने कॉलेज और/या विश्वविद्यालय से स्नातक प्राप्त की है। ओटावा में प्रति नागरिक सबसे ज़्यादा इंजीनियर और वैज्ञानिक के साथ पूरे कनाडा में सबसे ज़्यादा पीएचडी वाले नागरिक मौजूद हैं।


title: ओटावा

text: शहर में दो मुख्य सार्वजनिक महाविद्यालय हैं:साथ ही ओटावा में दो मुख्य सार्वजनिक कॉलेज हैं: ऐलगोंकिन कॉलेज और "La Cité collégiale"। यहाँ दो मुख्य कैथोलिक विश्वविद्यालय भी मौजूद हैं – डोमिनिक विश्वविद्यालय कॉलेज और सेंट पॉल विश्वविद्यालय। पास ही के क्षेत्रों (यानी पास के गाटिनो शहर) में कुछ और कॉलेज और विश्वविद्यालय हैं - University of Quebec en Outaouais, Cégep de l'Outaouais और हेरिटेज कॉलेज। ओटावा में चार मुख्य सार्वजनिक विद्यालय बोर्ड मौजूद हैं: अंग्रेज़ी, अंग्रेज़ी-कैथोलिक, फ्रेंच और फ्रेंच-कैथोलिक। 147 विद्यालयों के साथ, अंग्रेज़ी भाषा वाली ओटावा-कार्लटन डिस्ट्रिक्ट स्कूल बोर्ड सबसे बड़ा बोर्ड है। ओटावा सार्वजनिक पुस्तकालय को 1906 में कार्नेगी पुस्तकालय के साथ खोला गया था। 2008 तक इस पुस्तकालय में 23 लाख से भी ज़्यादा सामग्री मौजूद हैं।


title: ओटावा

text: ओटावा इनके साथ जुड़ा हुआ है:


title: ग्रीनलैण्ड

text: ग्रीनलैंड ('लोगों की भूमि') डेनमार्क राजशाही के अधीन एक स्वायत्त घटक देश है, जो आर्कटिक और अटलांटिक महासागर के बीच कनाडा आर्कटिक द्वीपसमूह के पूर्व में स्थित है। हालांकि भौगोलिक रूप से यह उत्तर अमेरिका महाद्वीप का एक हिस्सा है, लेकिन 18 वीं सदी के बाद से यूरोप (खास तौर पर डेनमार्क) से राजनीतिक रूप से जुड़ा हुआ है।


title: ग्रीनलैण्ड

text: 1979 में डेनमार्क ने ग्रीनलैंड को स्वशासन प्रदान कर किया और 2008 में ग्रीनलैंड ने स्थानीय सरकार को अधिक दक्षता हस्तांतरण के पक्ष में मत दिया। जो अगले वर्ष प्रभावी बन गई, इसके साथ ही डैनिश शाही सरकार केवल विदेशी मामलों, सुरक्षा और आर्थिक नीति तक ही सीमित रह गई।


title: ग्रीनलैण्ड

text: ग्रीनलैंड क्षेत्रफल के हिसाब से दुनिया का सबसे बड़ा द्वीप है, जो अपने आप में एक महाद्वीप नहीं है। इसके अलावा यह दुनिया का सबसे विरल जनसंख्या वाला देश है। लेकिन 1950 के दशक के बाद से वैज्ञानिकों की यह परिकल्पना है कि यह देश वास्तव में तीन अलग-अलग द्वीपों से बना है, जो जो ग्लेशियर के माध्यम से एक-दूसरे से जुड़े हुए हैं।


title: ग्रीनलैण्ड

text: ग्रीनलैंड डेनमार्क के डेनिश कब्जे वाले क्षेत्र है, लेकिन ग्रीनलैंड यूरोपीय संघ का सदस्य नहीं है। यह उत्तर अमेरिका महाद्वीप का हिस्सा है, और ग्रीनलैंड ऑस्ट्रेलिया और अंटार्कटिका को छोड़कर दुनिया का सबसे बड़ा द्वीप है, जो महाद्वीप नही हैं। ग्रीनलैंड के प्रधान मंत्री किम किल्सन हैं।


title: ग्रीनलैण्ड

text: द्वीप ज्यादातर इनुइट और स्कैंडिनेवियाई द्वारा आबादी में है जो ग्रीनलैंडिक, एस्किमो-अलेत भाषा बोलते हैं। अधिकांश लोगों द्वारा डेनिश भी बोली जाती है।


title: ग्रीनलैण्ड

text: 1 जनवरी, 2019 तक, 57674 लोग ग्रीनलैंड मैं रहते है।


title: नारायण दामोदर सावरकर

text: नारायण दामोदर सावरकर (२५ मई, १८८८- १९ अक्टूबर, १९४९) प्रसिद्ध स्वतंत्रता सेनानी वीर सावरकर के छोटे भाई थे। इनका जन्म २५ मई, १८८८ को हुआ था। ये व्यवसाय से दन्त-चिकित्सक थे। इन्होंने अपने दोनों बड़े भ्राताओं को जेल से छुड़ाने के लिए अथक प्रयास किए। ये नासिक में क्रांतिकारी गतिविधियों में भी सक्रिय रहे। इन्होंने स्वामी श्रद्धानंद की स्मृति में श्रद्धानन्द साप्ताहिक का तीन वर्षों तक प्रकाशन किया।


title: नारायण दामोदर सावरकर

text: ये मुम्बई की हिन्दू महासभा के सक्रिय व वरिष्ठ कार्यकर्ता रहे, तथा बाद में कुछ वर्षों के लिए अध्यक्ष भी रहे। मुंबई में राष्ट्रीय स्वयंसेवक संघ की प्रथम शाखा इन्हीं के दवाखाने में आरम्भ हुई थी। गांधी हत्याकाण्ड से इन्हें गहरा मानसिक व शारिरिक आघात पहुँचा। इससे ये उबर नहीं पाए और अन्ततः १९ अक्टूबर, १९४९ को इन्होंने पार्थिव शरीर छोड़ दिया।


title: यमुनाबाई सावरकर

text: यमुनाबाई सावरकर या माई सावरकर (०४ दिसम्बर, १८८८- ०८ नवंबर १९६३) संघी विनायक दामोदर सावरकर की पत्नी थीं। इनका जन्म ४ दिसम्बर, १८८८ (तदनुसार मार्गशीर्ष, शुक्ल पक्ष प्रतिपदा, विक्रम संवत १९४५) को हुआ था। इनके पिता भाउराव (या रामचंद्र त्रयंबक) चिपलूनकर ठाणे के निकट जवाहर कस्बे के दीवान थे। सावरकर के साथ इनका विवाह फरवरी,[ [१९०१]] (तदनुसार माघ, वि॰सं॰१९५७) को हुआ था। इन्हें माई सावरकर नाम से अधिक प्रसिद्धि मिली। इनके पिता ने ही सावरकर की उच्च शिक्षा व लंदन जाने का बोझ वहन किया। आयु पर्यन्त ये सावरकर का समर्तन व सहयोग शांतिपूर्वक करते रहे।


title: यमुनाबाई सावरकर

text: माई ने रत्नागिरी में सावरकर के समाज सुधार कार्यक्रम के भाग के रूप में हल्दी-कुमकुम कार्यक्रम आयोजित किए थे। इनके चार संताने हुईं। सबसे बडए प्रभाकर की मृत्यु बहुत पहले ही हो गई, जब सावरकर लंदन में थे। जनवरी १९२५ में सतारा में इनके एक पुत्री-प्रभात हुई। इनकी दूसरी पुत्री शालिनी एक रुग्ण बालिका थी, जिसकी अल्पायु में ही मृत्यु हो गई। मार्च, १९२८ को इनके एक पुत्र हुआ- विश्वास।


title: यमुनाबाई सावरकर

text: माई की मृत्यु ८ नवंबर, १९६३ (तदनुसार कार्तिक वद्य, अष्टमी, वि॰सं॰ २०२०) को मुंबई में हुई।


title: १८५७ का स्वातंत्र्य समर

text: १८५७ का स्वातंत्र्य समर (मूल मराठी नाम : "१८५७चे स्वातंत्र्यसमर") एक प्रसिद्ध इतिहास ग्रन्थ है जिसके लेखक प्रसिद्ध स्वतंत्रता सेनानी विनायक दामोदर सावरकर थे। इस ग्रन्थ में उन्होंने तथाकथित 'सिपाही विद्रोह' का सनसनीखेज व खोजपूर्ण इतिहास लिख कर ब्रिटिश शासन को हिला डाला था। यह ग्रन्थ को प्रकाशन से पूर्व ही प्रतिबन्धित होने का गौरव प्राप्त है। अधिकांश इतिहासकारों ने १८५७ के प्रथम भारतीय स्वतंत्रता संग्राम को एक 'सिपाही विद्रोह' या अधिकतम भारतीय विद्रोह कहा था। दूसरी ओर भारतीय विश्लेषकों ने भी इसे तब तक एक योजनाबद्ध राजनीतिक एवं सैन्य आक्रमण कहा था, जो भारत में ब्रिटिश साम्राज्य के ऊपर किया गया था।


title: १८५७ का स्वातंत्र्य समर

text: सावरकर ने १८५७ की घटनाओं को भारतीय दृष्टिकोण से देखा। स्वयं एक तेजस्वी नेता व क्रांतिकारी होते हुए, वे १८५७ के शूरवीरों के साहस, वीरता, ज्वलन्त उत्साह व दुर्भाग्य की ओर आकर्षित हुए। उन्होंने इस पूरी घटना को उस समय उपलब्ध साक्ष्यों व पाठ सहित पुनरव्याख्यित करने का निश्चय किया। उन्होंने कई महीने इण्डिया ऑफिस पुस्तकालय में इस विषय पर अध्ययन में बिताए। सावरकर ने पूरी पुस्तक मूलतः मराठी में लिखी व १९०८ में पूर्ण की। क्योंकि उस समय इसका भारत में मुद्रण असम्भव था, इसकी मूल प्रति इन्हें लौटा दी गई। इसका मुद्रण इंग्लैंड व जर्मनी में भी असफाल रहा। इंडिया हाउस में रह रहे कुछ छात्रों ने इस पुस्तक का अंग्रेज़ी अनुवाद किया और अन्ततः यह पुस्तक १९०९ में हॉलैंड में मुद्रित हुयी। इसका शीर्षक था, 'द इण्डियन वार ऑफ इंडिपेन्डेंस – 1857'। इस पुस्तक का द्वितीय संस्करण लाला हरदयाल द्वारा गदर पार्टी की ओर से अमरीका में निकला और तृतीय संस्करण सरदार भगत सिंह द्वारा निकाला गया। इसका चतुर्थ संस्करण नेताजी सुभाष चन्द्र बोस द्वारा सुदूर-पूर्व में निकाला गया। फिर इस पुस्तक का अनुवाद उर्दु, हिंदी, पंजाबी व तमिल में किया गया। इसके बाद एक संस्करण गुप्त रूप से भारत में भी द्वितीय विश्वयुद्ध के समाप्त होने के बाद मुद्रित हुआ। इसकी मूल पाण्डुलिपि मैडम भीकाजी कामा के पास पैरिस में सुरक्षित रखी थी। यह प्रति अभिनव भारत के डॉ॰ क्यूतिन्हो को प्रथम विश्वयुद्ध के दौरान पैरिसम संकट आने के दौरान सौंपी गई। डॉ॰ क्युतिन्हो ने इसे किसी पवित्र धार्मिक ग्रन्थ की भांति ४० वर्षों तक सुरक्षित रखा। भारतीय स्वतंत्रता उपरान्त उन्होंने इसे रामलाल वाजपेयी और डॉ॰ मूंजे को दे दिया, जिन्होंने इसे सावरकर को लौटा दिया। इस पुस्तक पर लगा निषेध अन्ततः मई, १९४६ में बंबई सरकार द्वारा हटा लिया गया।


title: १८५७ का स्वातंत्र्य समर

text: पुस्तक लेखन से पूर्व सावरकर के मन में अनेक प्रश्न थे –


title: १८५७ का स्वातंत्र्य समर

text: उन्हीं ज्वलन्त प्रश्नों का उत्तर ढ़ूढने की परिणति थी, "1857 का स्वातंत्र्य समर" ।


title: १८५७ का स्वातंत्र्य समर

text: सावरकर जी द्वारा रचित इतिहास के इस महान रचना ने सन् 1914 के से 1943-45 की आजाद हिन्द फौज तक कम-से-कम दो पीढ़ियों को स्वतंत्रता के लिए संघर्ष की प्रेरणा दी। मुम्बई की ‘फ्री हिन्दुस्तान’ साप्ताहिक पत्रिका में मई 1946 में ‘सावरकर विशेषांक’ प्रकाशित किया, जिसमें के.एफ. नरीमन ने अपने लेख में स्वीकार किया कि "आजाद हिन्द फौज की कल्पना और विशेषकर रानी झाँसी रेजीमेन्ट के नामकरण की मूल प्रेरणा सन 1857 की महान क्रान्ति पर वीर सावरकर की जब्तशुदा रचना में ही दिखाई देती है।" उसी अंक के 'वेजवाडा की गोष्ठी' नामक पत्रिका के संपादक जी.वी. सुब्बाराव ने लिखा कि "यदि सावरकर ने 1857 और 1943 के बीच हस्तक्षेप न किया होता तो मुझे विश्वास है कि ‘गदर’ शब्द का अर्थ ही बदल गया होता। यहां तक कि अब लॉर्ड वावेल भी इसे एक मामूली गदर कहने का साहस नहीं कर सकता। इस परिवर्तन का पूरा श्रेय सावरकर और केवल सावरकर को ही जाता है।"


title: विष्णु रामकृष्ण करकरे

text: विष्णु रामकृष्ण करकरे (, जन्म : १९१० - मृत्यु : १९७४) हिन्दू महासभा के एक समर्पित कार्यकर्ता थे। इन्हें गन्धी-हत्या के मामले में आजीवन कारावास की सजा दी गयी थी।


title: विष्णु रामकृष्ण करकरे

text: अदालत में जब गान्धी-ह्त्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोड़कर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है फिर उनकी सुरक्षा की चिन्ता आखिरकार किन्हें करनी चाहिये थी?


title: नारायण आप्टे

text: नारायण दत्तात्रय आप्टे (१९११ - १९४९) हिन्दू महासभा के एक कार्यकर्ता थे।ब्राह्मण परिवार से थे। इन्हें गांधी-हत्या के मामले में नाथूराम गोडसे के साथ फाँसी दे दी गयी थी।


title: नारायण आप्टे

text: अदालत में जब गांधी-हत्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यंत्र में शामिल थे, पूर्व योजनानुसार उसे केवभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है फिर उनकी सुरक्षा की चिन्ता आखिरकार किन्हें करनी चाहिये थी?


title: दिगम्बर बड़गे

text: दिगम्बर बड़गे () हिन्दू महासभा के एक सक्रिय कार्यकर्ता थे। जब इन पर गान्धी-ह्त्या के मामले में मुकदमा चलाया गया तो ये सरकारी गवाह बन गये और उन्होंने मामले में सभी अभियुक्तों के नाम बता दिये जिसके चलते मामला शीघ्रता से सुलझ गया।


title: दिगम्बर बड़गे

text: अदालत में जब गान्धी-ह्त्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गड़बड़ी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है फिर उनकी सुरक्षा की चिन्ता आखिरकार किन्हें करनी चाहिये थी?


title: मदनलाल पाहवा

text: मदनलाल पाहवा (अंग्रेजी: Madan Lal Pahwa, पंजाबी: ਮਦਨ ਲਾਲ ਪਾਹਵਾ, तमिल: மதன்லால் பக்வா) हिन्दू महासभा का एक कार्यकर्ता था जिसने नई दिल्ली स्थित बिरला हाउस में राष्ट्रपिता महात्मा गान्धी की हत्या की तिथि से दस दिन पूर्व २० जनवरी १९४८ को उनकी प्रार्थना सभा में हथगोला फेंका था। उपस्थित जन समुदाय ने उसे पुलिस के हवाले कर दिया था। उस घटना के ठीक १० दिन बाद नाथूराम गोडसे ने ३० जनवरी १९४८ को गोली मारकर बापू की निर्मम हत्या कर दी। बाद में उसे फाँसी की सजा दी गई। मदनलाल को भी गान्धी-हत्या के षड्यन्त्र में शामिल होने, राष्ट्रद्रोह के आरोप में गुनहगार सिद्ध होने के बाद आजीवन कारावास दिया गया ।


title: मदनलाल पाहवा

text: मदनलाल पाहवा का जन्म ब्रिटिश भारत स्थित माण्टगोमरी जिले के पाकपट्टन ग्राम में किशनलाल पाहवा के यहाँ हुआ था। उनका पुश्तैनी गाँव व जिला दोनों ही भारत विभाजन के बाद पाकिस्तान में चले गये। मैट्रिक की परीक्षा के पश्चात उसने रॉयल इन्डियन नेवी में वायरलेस ऑपरेटर के रूप में काम किया। नेवी से रिटायर होने के बाद वे अपने घर १९४६ में वापस आ गये। १९४७ में जब भारत का विभाजन हुआ, जो उस सदी की सबसे बडी त्रासदी थी तो मदनलाल शरणार्थी के रूप में अपना सब कुछ गँवा कर भारत आ गये और आजीविका की तलाश में मुम्बई (तत्कालीन बॉम्बे) चले गये जहाँ से वह रिटायर हुए थे। उस समय उनके जैसे तमाम शरणार्थी भारत विभाजन के लिये कांग्रेस और उसके सबसे बड़े नेता गान्धी को दोषी मान रहे थे।


title: मदनलाल पाहवा

text: वहाँ नौकरी की तलाश में भटकते हुए मदनलाल को उनके एक मित्र ने रुइया कालेज बम्बई के हिन्दी अध्यापक डॉ॰ जे०सी०जैन से मिलवाया। डॉ॰ जैन ने पच्चीस प्रतिशत कमीशन पर उनकी अपनी लिखी हुई पुस्तकें बेचने का काम दे दिया। बाद में मदनलाल ने एक पटाखे की फैक्ट्री में नौकरी कर ली जहाँ काम करते हुए उन्होंने हथगोला बनाने की विधि सीख ली। इसी दौरान मशीन की गरारी के बीच हाथ आ जाने से उनके हाथ की उँगलियाँ कट गयीं किन्तु उन्होंने उस दर्द को चुपचाप बर्दाश्त कर लिया क्योंकि डॉक्टर के पास इलाज कराने के लिये बाहर जाने पर पकडे जाने का डर था।.


title: मदनलाल पाहवा

text: इसके बाद मदनलाल पाहवा दादा महाराज के माध्यम से हिन्दू महासभा के विष्णु करकरे की संगति में आये। करकरे सेठ ने मदनलाल को फलों की दूकान खुलवा दी। करकरे ने ही उन्हें पूना ले जाकर नारायण आप्टे और नाथूराम गोडसे से मिलवाया। ५ जनवरी १९४८ को अहमदनगर की एक सभा में कांग्रेसी नेता रावसाहब पटवर्धन के हाथों से माइक छीनने के आरोप में उनके और करकरे के नाम पुलिस इन्स्पेक्टर रज्जाक की रिपोर्ट पर १२ जनवरी, १९४८ को गिरफ्तारी के वारण्ट जारी हो गये। लेकिन तब तक वे दोनों अहमदनगर छोडकर दिल्ली जा चुके थे। २० जनवरी १९४८ को मदनलाल पाहवा विष्णु रामकृष्ण करकरे, शंकर किश्तैय्या, दिगम्बर रामचन्द्र बडगे, गोपाल गोडसे, नाथूराम गोडसे और नारायण आप्टे के साथ एक लारी में बैठकर, जिसे सुरजीत सिंह नाम का एक सरदार चला रहा था, बिरला हाउस नई दिल्ली पहुँचे। बिरला हाउस के गेटकीपर छोटूराम को रिश्वत देकर ये सभी लोग प्रार्थना सभा में घुस गये। मदनलाल ने छोटूराम से कहा कि वह उन्हें सभा-स्थल के पीछे जाने दे जहाँ से गान्धी की प्रार्थना सभा में उपस्थित जन समुदाय की एक फोटो ली जा सके। छोटूराम को जब मदनलाल पर शक हुआ तो उसने वहाँ से चले जाने को कहा। इस पर मदनलाल वापस लौटे और चहारदीवारी के ऊपर से गान्धीजी की सभा में हथगोला फेंककर वहाँ से भागे परन्तु भीड़ के हत्थे चढ़ गये। उनके अन्य साथी प्रार्थना सभा में मची अफरा-तफरी का लाभ उठाकर बिरला हाउस से साफ बच निकले।


title: मदनलाल पाहवा

text: अदालत में जब गान्धी-हत्या का अभियोग चला तो मदनलाल ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोड़कर सभा में गड़बड़ी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी किन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है फिर उनकी सुरक्षा की चिन्ता किन्हें करनी चाहिये थी।  क्या यह दायित्व जवाहर लाल नेहरू जो देश के प्रधान मन्त्री थे, अथवा सरदार पटेल, जो गृह मन्त्री थे उनका नहीं था? आखिर २० जनवरी १९४८ की पाहवा द्वारा गान्धीजी की प्रार्थना-सभा में बम-विस्फोट के ठीक १० दिन बाद उसी प्रार्थना सभा में उसी समूह के एक सदस्य नाथूराम गोडसे ने गान्धी के सीने में ३ गोलियाँ उतार कर उन्हें सदा सदा के लिये समाप्त कर दिया। हत्यारिन राजनीति शीर्षक से लिखित एक कविता में यह सवाल ("साजिश का पहले-पहल शिकार सुभाष हुए, जिनको विमान-दुर्घटना करवा मरवाया; फिर मत-विभेद के कारण गान्धी का शरीर, गोलियाँ दागकर किसने छलनी करवाया?") बहुत पहले इन्दिरा गान्धी की मृत्यु के पश्चात सन १९८४ में ही उठाया था जो आज तक अनुत्तरित है।


title: मदनलाल पाहवा

text: अदालत में पाहवा की शिनाख्त सुलोचना देवी नाम की एक महिला ने की थी जो उस दिन बिरला हाउस परिसर में अपने ३ साल के बच्चे को खोजने आयी थी। उसने ही मदनलाल को वहाँ बम में पलीता लगा कर भागते हुए देखा था। महिला की गवाही व अन्य उपस्थित लोगों की शिनाख्त पर पाहवा को आजीवन कारावास दिया गया।


title: मदनलाल पाहवा

text: मदनलाल पाहवा, गोपाल गोडसे और विष्णु रामकृष्ण करकरे - इन तीनों को ही गान्धी-हत्या के षड्यन्त्र में शामिल होने के आरोप में आजीवन कारावास का दण्ड मिला था। ये तीनों व्यक्ति १३ अक्टूबर १९६४ को बन्दीगृह से रिहा हुए। मदनलाल कारागार से छूटने के बाद मुम्बई के दादर इलाके में रहने लगे। १९६६ में उन्होंने मंजरी नाम की एक माहिला से विवाह कर लिया। दादर में ही सन २००० में उनका निधन हुआ।


title: मदनलाल पाहवा

text: गान्धी-ह्त्या के अभियोग में आरोपित सभी अभियुक्तों की सूची इस प्रकार है:


title: गोपाल गोडसे

text: गोपाल गोडसे (, १९१९ - २००५) हिन्दू महासभा के एक क्रान्तिकारी कार्यकर्ता थे। इन्हें गान्धी-हत्या के मामले में आजीवन कारावास की सजा मिली थी। ये प्रमुख अभियुक्त नाथूराम गोडसे के अनुज थे। अपने अंतिम दिनों तक उन्हें महात्मा गाँधी के प्रति अपने रवैये पर कभी कोई अफ़सोस नहीं था, वे महात्मा गाँधी को हिंदुस्तान के बटवारे का दोषी व पक्षपाती मानते रहे ! कट्टर देशभक्त हिन्दू की छवि लेकर वे अंत तक कार्यरत रहे, वृद्धावस्था के समय भी वे भारतीय पुरातत्व एवं इतिहास के अध्यन में व्यस्त थे !  न्यायालय में जब गान्धी-हत्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है। आखिर २० जनवरी १९४८ की पाहवा द्वारा गान्धीजी की प्रार्थना-सभा में बम-विस्फोट के ठीक १० दिन बाद उसी प्रार्थना सभा में उसी समूह के एक सदस्य नथूराम गोडसे ने गान्धी के सीने में ३ गोलियाँ उतार कर उन्हें सदा सदा के लिये समाप्त कर दिया।


title: शंकर किस्तैया

text: शंकर किस्तैया हिन्दू महासभा के एक क्रान्तिकारी कार्यकर्ता थे। इन्हें महात्मा गांधी का वध करने के मामले में आजीवन कारावास की सजा मिली थी। बाद में उच्च न्यायालय ने अपील करने पर छोड़ने का निर्णय दिया।


title: शंकर किस्तैया

text: अदालत में जब गान्धी-वध का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है। आखिर २० जनवरी १९४८ की पाहवा द्वारा गान्धीजी की प्रार्थना-सभा में बम-विस्फोट के ठीक १० दिन बाद उसी प्रार्थना सभा में उसी समूह के एक सदस्य नाथूराम गोडसे ने गान्धी के सीने में ३ गोलियाँ उतार कर उन्हें सदा जो


title: प्रियदर्शन

text: प्रियदर्शन (मलयालम: പ്രിയദര്‍ശന്, प्रियदर्शन सोमन नायर) भारत के प्रसिद्ध फिल्म निर्माता हैं। इन्होंने मलयाली एवं हिन्दी फिल्में निर्देशित की हैं।


title: अन्नू कपूर

text: अन्नू कपूर (उर्दु: ان کپُور,) जन्म: २० फरवरी १९५६ भारतीय अभिनेता व टेलीविजन प्रस्तुतकर्ता हैं।


title: अन्नू कपूर

text: कपूर का जन्म २० फ़रवरी १९५६ को भोपाल, मध्य प्रदेश में हुआ और उनका जन्म का नाम अनिल कपूर था।


title: अन्नू कपूर

text: वह एक पंजाबी परिवार से है। उनकी माँ एक बेंगाली थीं। उनके पिता एक पारसी थिएटर चलाते थे। अन्नू कपूर अपने परिवार की आर्थिक मदद करने के लिए एक चाय की दुकान चलाते थे। उन्होंने चूरन के नोट और लॉटरी टिकट भी बेचे। पढाई पूरी करने के बाद उन्होंने दिल्ली के नेशनल स्कूल ऑफ़ ड्रामा में एडमिशन लिया। कपूर ने अपने कार्यक्रमों में भारत के सकारात्मक पहलुओं को बढ़ावा दिया है। कपूर की बहन सीमा कपूर, अभिनेता ओम पुरी से शादी की थी। [१०] [११]


title: अन्नू कपूर

text: उनके बड़े भाई, रंजीत, एक निर्देशक और पटकथा लेखक हैं और उनकी बहन, सीमा एक निर्माता और अभिनेता हैं। कपूर के छोटे भाई, निखिल, एक लेखक और गीतकार हैं। अन्नू के दो विवाह से चार बच्चे (तीन बेटे- कावन, माहिर और इवान — और एक बेटी, अर्पिता) हैं। उनकी पत्नी, अनुपमा, जन्म से अमेरिकी हैं। [१३] अन्नू ने 2008 में अपनी पहली पत्नी अनुपमा (पामी) से दोबारा शादी की।


title: अन्नू कपूर

text: उन्होंने फिल्म अनिल कपूर के नायक के साथ भ्रम से बचने के लिए अपना नाम अनिल कपूर से अन्नू कपूर में बदल दिया, जबकि तेजाब में अभिनय किया।


title: अन्नू कपूर

text: उनकी प्रसिद्धि का एक मुख्य कारण टीवी शो टी वी एस सा रे गा मा पा का उनकी ओर से प्रस्तुत किया जाना है।


title: गजानन विष्णु दामले

text: गजानन विष्णु दामले हिन्दू महासभा के निःस्वार्थ सेवक रहे। शिरगांव के विष्णुपंत दामले के पुत्र थे। रत्नागिरी में प्लेग महामारी के दौरान विनायक दामोदर सावरकर ने इनके यहां २४ नवंबर, १९२४ से २० जून, १९२५ तक आवास किया था। यहीं पर सावरकर ने अपनी पुस्तक हिन्दू पादपादशाही लिखी थी। १९३७ में सावरकर जब मुंबई आए, तब दामले इनके निजी सचिव रहे थे। ये सावरकर की सभी यात्राओं में उनके साथ रहे थे। १९३८ में भागनगर (हैदराबाद) के अहिंसक प्रतिरोध में इन्होंने भाग लिया व गिरफ्तार भी हुए। इन्हें १९४६ के मुंबई दंगों में भी गिरफतार किया गया था। बाद में गांधी हत्याकाण्ड के आरोप में इन्हें १९४८ से लंबे समय तक कारावास भोगना पड़ा था।


title: वासुदेव बलवंत गोगटे

text: वासुदेव बलवंत गोगटे हिन्दू महासभा के सक्रिय कार्यकर्ता थे। इन्होंने पुणे विश्वविद्यालय से कला स्नातक एवं विधि स्नातक किया था। उनके पुणे में फर्गुसन कॉलिज के अध्ययन के दौरान ही सरकार ने १९३१ में १६ निर्दोष नागरिकों को मात्र मार्शल लॉ का उल्लंघन करने के आरोप में फांसी पर लटका दिया था। इसके प्रतिशोधस्वरूप इन्होंने तत्कालीन गवर्नर, हॉटसन पर गोलीबारी कर उसकी हत्या का एक असफल प्रयास किया। इसके परिणामस्वरूप इन्हें सात वर्ष काकारावास मिला। ये १९३७ में रिहा हुए। उसके बाद विधि में स्नातक किया व वकालत करने लगे। १९४८ में गांधी हत्याकाण्ड के षडयंत्र के आरोप में इन्हें गिरफ्तार किया गया। ये पुणे नगरपालिका के सदस्य और बाद में अध्यक्ष भी निर्वाचित हुए थे। बाद में ये महाराष्ट्र विधान परिषद में विपक्ष के नेता भी रहे। इनके प्रयासों से ही वहां वासुदेव बलवंत फड़के का स्मारक निर्माण हुआ। २४ नवंबर, १९७४ में इनका देहान्त हो गया।


title: गजानन विश्वनाथ केटकर

text: गजानन विश्वनाथ केटकर हिन्दू महासभा के एक वरिष्ठ कार्यकर्ता रहे हैं। लोकमान्य तिलक के पौत्र थे। इन्होंने कला से स्नातक करने के उपरांत विधि स्नातक किया। ये केसरी एवं महारत्ता पत्रों के संपादक भी रहे हैं। इन्होंने हिन्दू महासभा का कार्य १९३८ में भागनगर (हैदराबाद) के अहिंसक प्रतिरोध के दौरान भी जारी रखा था। १९४१ में हुए हिन्दू महासभा के भागलपुर में हुए सत्र में भाग भी लिया, जिसे ब्रिटिश सरकार ने प्रतिबंधित कर दिया था। ये कई वर्षों तक महाराष्ट्र हिन्दू सभा के कोषाध्यक्ष भी रहे। गांधी हत्या काण्ड के अंतर्गत नेहरू सरकार द्वारा जब वीर सावरकर गिरफतार हुए, तब उनके मुकदमें के लिए धन का प्रबंध भी किया। १९४८ में केटकर ने नेहरू सरकार एवं प्रतिबंधित राष्ट्रीय स्वयंसेवक संघ के बीच वार्ता में मध्यस्थता की। १९५० में और फिर १९६४ में जेल भी गए।


महामहोपाध्याय सिद्धेश्वर शास्त्री चित्तराव एक संस्कृत के महान विद्वान थे। इन्हें महामहोपाध्याय एवं विद्यानिधि की उपाधि से अलंकृत किया गया था। इन्होंने धार्मिक विषयों पर बहुत कुछ लिखा था। कुछ समय के लिए इन्होंने श्रीधर व्यंकटेश केतकर के विश्वकोष – 'ज्ञानकोष' के लिए भी सम्पादन कार्य किये। १९२६-१९२७ में इन्होंने सर्वप्रथम ऋगवेद संहिता का मराठी अनुवाद निकाला। इन्होंने शुद्धि के लिए संस्कार बनाए। साथ ही इस काम के लिए एक मराठी मुखबन्ध भी लिखा। इन्होंने महाराष्ट्र में शुद्धि आन्दोलन के लिए प्रोत्साहन कार्य किए। १९२४-१९३३ तक ये पुणे शहर हिन्दू सभा के अध्यक्ष रहे। बाद में इन्होंने भारतीय चरित्रकोष मंडल की स्थापना की जिसके द्वारा इन्होंने प्राचीन एवं आधिनिक व्यक्तित्वों की आत्मकथाएं तैयार कीं। पुणे में आई बाढ़ के दौरान अमृतेश्वर मंदिर के शिखर पर चढ़ कर अपनी जीवन रक्षा की।


title: शंकर रामचन्द्र

text: शंकर रामचंद्र या मामाराव दांते (२८ सितंबर, १८९८-), ने पुणे से १९२० में कला स्नातक किया। १९२०-१९२३ तक लोक-संग्रह समाचार पत्र के संपादकीय विभाग में कार्यरत रहे। १९२३ के बाद इन्होंने देवनागरी लिपि के अक्षरों के मुद्रण एवं टंकण पर शोध किया और देवनागरी लिपि का मोनो-टाइप पर मुद्रण संभव हुआ। १९२४-१९३० तक पुणे हिन्दू महासभा के सचिव रहे थे। इस दौरान शुद्धि कार्यक्रम किए थे। १९२८ में दंगा प्रभावित महाद का सर्वेक्षण किया। १९३८ में इन्होंने निज़ाम के शासन में हिन्दुओं की स्थिति का सर्वेक्षण किया तथा सरकार को अवगत कराया। ये १९४०-१९४५ तक महाराष्ट्र हिन्दू महासभा के सचिव रहे थे। १९३८ में भागनगर (हैदराबाद) के अहिंसक प्रतिरोध के बाद १९३९ में इन्हें कारावास भोगना पड़ा। १९५० में ये अखिल भारतीय हिन्दू महासभा के सचिव निर्वाचित हुए। बाद में १९७५ में उपाध्यक्ष भी बने। इन्होंने चित्तराव शास्त्री के ऋगवेद के मराठी अनुवाद, मेट्स बुक ऑन द प्लाइट ऑफ अनटचेबल्स, बलशास्त्री हरिदास के पुणे में दिए व्याख्यानों व सावरकर के कार्यों का प्रकाशन भी किया। ये १९४०-५५ तक काल- समाचारपत्र के संपादक भी रहे। १९६७ में इन्होंने काल-साप्ताहिक निकाला। गणपत महादेव नलदाड़े (१० फरवरी-) इनका जन्म पुणे में हुआ। आरंभ में इन्होंने अपने पिता के तंबाकू के व्यापार में सहओग किया। १९२२ में मुद्रणालय खोला। १९२५-३२ तक संग्राम-साप्ताहिक पत्र का प्रकाशन किया। १९२८-५४ तक पुणे नगर निगम के अध्यक्ष भी रहे। १९४२ में ये पुणे शहर के महापौर भी चुने गए थे। १९६४ में ये मुंबई विधान परिषद के सदस्य चुने गए। मर्चेन्ट्स कोऑपरेटिव बैंक के अध्यक्ष रहे थे। गांधी हत्याकाण्ड के दंगों के दौरान इनकी प्रिंटिंग प्रेस जला दी गई। १९४८ एवं १९५० में ये ४-४ महीनों के लिए जेल भी गए। १९७५ में पुणे में आयोजित हिन्दू महासभा सत्र की स्वागत समिति के अध्यक्ष भी रहे थे।


title: मिरज

text: मिरज (Miraj) भारत के महाराष्ट्र राज्य के सांगली ज़िले में स्थित एक शहर है। यह सांगली मिरज कुपवाड़ नगर परिषद का भाग है।


title: मिरज

text: मिरज भारत में एक ऐतिहासिक शहर है। शहर के इतिहास 10 वीं सदी की शुरुआत करने के लिए तारीखें है और शहर हिन्दुस्तानी शास्त्रीय संगीत की समृद्ध परंपरा और धार्मिक सौहार्द के लिए जाना जाता है। यह और इसके स्थान की वजह से एक सामरिक गढ़ गढ़ के रूप में सेवा की और बीजापुर के आदिलशाह न्यायालय के एक महत्वपूर्ण जागीर थी। शिवाजी महाराज मिरज में अपने दक्षिण भारत में अभियान के दौरान दो महीने के लिए रुके थे। यह की पूर्व रियासत मिरज वरिष्ठ की राजधानी थी। Pathwardhan राजे स्वतंत्रता जब तक मिरज खारिज कर दिया। यह भारत में प्रमुख चिकित्सा केन्द्रों में से एक है। मिरज भी एक बहुत ही महत्वपूर्ण रेलवे जंक्शन है और मध्य रेलवे नेटवर्क का हिस्सा है। मिरज सिटी हिस्सा सांगली - मिरज Kupwad नगर निगम 1999 में गठन किया गया है।


title: मिरज

text: इतिहास में महत्वपूर्ण वर्ष -


title: मिरज

text: पहली सहस्राब्दी के मोड़ पर, मिरज कोल्हापुर के Silaharas के लिए पर पारित किया जब वे दसवीं शताब्दी के निकट की दिशा में स्वतंत्रता की घोषणा की। Jattiga द्वितीय (1000-1020 ई. सी.), Silahar वंश के चौथे शासक द्वारा अपने बेटे (1050 सी. +१,०७५ ई.) नरसिंह अपने मिरज प्लेटें शक 980 या 1058 ई. को उल्लेख किया गया है। वह Gonka द्वारा सफल हो गया था जो (Karhad) Karahata, Mirinj मिरज और कोंकण के विजेता के रूप में एक ही प्लेट में वर्णित किया गया है। लेकिन 1037 ई. रिकॉर्ड के Hotur शिलालेख है कि पन्हाला Silahara Jattiga द्वितीय की राजधानी शहर चव्हाण राजा, चालुक्य Jayasirhha द्वितीय के सामान्य द्वारा विजय प्राप्त की थी। मिरज 1024 ई. की प्लेटें से पता चलता है कि Jayasimha द्वितीय अनुदान जारी जब वह कोल्हापुर के पास अपने विजयी शिविर में था। यह स्थापित करने के लिए है कि पन्हाला 1024 ई. से पहले कब्जा कर लिया गया था या तो Jattiga शासनकाल के अंत में या अपने बेटे Gonka की शुरुआत में चला जाता है। ऐसा लगता है कि Silaharas अपने क्षेत्र बनाए रखने की अनुमति दी गई है। इसमें कोई शक नहीं है कि Gonka चालुक्य शक्ति को प्रस्तुत की, लेकिन तथ्य यह है कि उन्होंने कोंकण के विजेता के रूप में वर्णित है मतलब हो सकता है कि या तो वह व्यवस्थापक के रूप में नियुक्त किया गया था या अपने क्षेत्र से परे घुसना करने की अनुमति दी है। 1216 ई. मिरज में Silaharas के अन्य प्रदेशों के साथ साथ जो अपनी पकड़ बनाए रखा 1318 ई. में जब यह Bahamanis के लिए पर पारित किया यादवों के हमले के लिए गिर गया। हम यह कि हसन, बहमनी राजवंश के संस्थापक Gangi मिरज के पास, जहां वह एक खजाना है जिसके साथ वह सेना के एक उठाया पाया पर एक Saikh मुहम्मद Junaidi के रोजगार में था Tazkirat - उल - मुल्क के अधिकार पर है, मिरज पर चढ़ाई और हराने और एक रानी दुर्गावती जो अपने subhedar था कैद के बाद किले पर कब्जा कर लिया। अपनी पहली जीत के दृश्य में शहर का नाम Saikh मुहम्मद की इच्छाओं पर Mubarakabad बदल गया था। इस घटना 748 हिजरी या 1347 ई. में जगह ले ली।


title: मिरज

text: यह ज्ञात नहीं है जो मिरज किला बनाया। कुछ लोग कहते हैं कि यह एक बहमनी सुल्तानों के द्वारा बनाया गया था, लेकिन इस दृश्य को अस्थिर रूप किला बहमनी राजवंश की स्थापना से पहले भी अस्तित्व में था। Bahamam सुल्तानों केवल कुछ मरम्मत और यह दृढ़ किया जाता सकता है। Firishta द्वारा मिरज का पहला उल्लेख 1494 ई. है, जो सुल्तान मुहम्मद द्वितीय (1452-1515) द्वारा काबू पा लिया गया था बहादुर गिलानी के विद्रोह के खाते में होता है। सुल्तान ने अपने समकक्ष से एक शिकायत प्राप्त किया था गुजरात में और उसे सज़ा देना चाहता था। वह किला है जो अपने गवर्नर Buna नाईक ने कुछ प्रतिरोध के बाद आत्मसमर्पण किया गया निवेश. वह अच्छी तरह से सुल्तान द्वारा प्राप्त किया गया था। गिलानी बहादुर सैनिकों की या तो अपनी सेना में शामिल होने या किले छोड़ने के विकल्प दिए गए थे। यह कहा जाता है कि लगभग 2,000 घुड़सवार फ़ौज किला छोड़ दिया और बहादुर गिलानी में शामिल हो गए। जो जिनमें से सुल्तान की सेवा में प्रवेश पसंद स्वीकार किए जाते हैं और उपयुक्त पुरस्कृत थे। चाहे इस सैनिकों की ओर दिखाया उदारता सुल्तान के चरित्र के बड़प्पन का एक संकेत था या वह Gavan मौत के बाद सल्तनत में बढ़ती कमजोरी का परिणाम सबसे अच्छा पाठक की कल्पना के लिए छोड़ दिया। किया जा जो भी हो, दक्षिण कोंकण और गोवा के खिलाफ अभियान के लिए आपरेशन के आधार के रूप में मिरज के महत्व को स्पष्ट रूप से बहमनी राजाओं द्वारा परिकल्पित किया गया था और प्रयोजन के लिए एक शिविर भूमि के रूप में इस्तेमाल किया जा रहा है जगह के लिए कुछ सन्दर्भों नहीं कर रहे हैं। किले का मुख्य प्रवेश द्वार एक विशाल गेट के बारे में 30 फीट (9.1 मीटर) उच्च था। यह 10 साल पहले ध्वस्त कर दिया था।


title: मिरज

text: बहमनी साम्राज्य कमजोर शासकों जो नीचे शक्तिशाली प्रांतीय गवर्नरों की अशांति नहीं डाल सकता है कि एक उत्तराधिकार के कारण विघटित. इस प्रकार 1490 में अहमदनगर, गोलकुंडा, बीजापुर, आदि के राज्यपालों अपनी स्वतंत्रता की घोषणा की और Bahainani वंश के पतन पर, मिरज Bijapuri सुल्तानों के हाथों में पारित. अली आदिल शाह यहाँ इब्राहिम आदिल शाह के शासनकाल, उसके पिता और बाद यह एक बिंदु 'घ appui में सिंहासन के अधिकारी के लिए किए गए आपरेशन में बदल गया था की मृत्यु पर बाद के वर्षों के दौरान घर में नजरबंद रखा गया था। चौकी हिस्सा बाद में इब्राहिम आदिल शाह III के खिलाफ इस्माइल के विद्रोह में लिया। इस समय शिवाजी तेजी से प्रमुखता में बढ़ गया था और मुस्लिम राजवंशों कि धीरे - धीरे सत्ता में ढलते थे और उनके उपनिवेश अधिक पकड़ खोने की कीमत पर एक अलग रियासत नक्काशीदार. उनकी बढ़ती शक्ति मुगलों और Bijapuris जो लगातार उसे किसी भी सफलता के बिना हालांकि दबाने की कोशिश की द्वारा महसूस किया गया। प्रतापगढ़, पन्हाला, पश्चिमी आदिल साही जिले की राजधानी में अफजल खान की मृत्यु (Bijapuri सरदार) के 18 दिनों के भीतर नवम्बर 28, +१६५९ पर वार्ता के माध्यम से लुका Annaji Datto लिया गया था। पन्हाला फोर्ट और कोल्हापुर के आसपास के जिले, Vasantgad, Khelna (भी कहा जाता है Vishalgad है), Ranganagad और अन्य छोटे किलों जल्दी से एकदम. हालांकि अभी तक शिवाजी कोल्हापुर में डेरा डाले हुए थी घेर मिरज फोर्ट नेताजी पलकर भेजा. १६६० जनवरी CHH में. शिवाजी महाराज व्यक्ति में पहुंचे घेराबंदी जो दो से तीन महीने के लिए जारी रखा था, जब सिद्दी जौहर और फज़ल खान अपने प्रदेशों पर हमले की खबर तत्काल उसे पन्हाला किला के लिए बुलाया दबाएँ. इन परिस्थितियों के तहत शिवाजी घेराबंदी दे और Bijapuri सरदारों द्वारा चुनौती मिलने के लिए व्यवस्था बनाने के लिए किया था। CHH के शासन के तहत. संभाजी, मराठा जनरलों संताजी घोरपडे और Dhanaji जाधव उनके परिवारों के लिए एक सुरक्षित अभिरक्षा मिरज के किले के रूप में चुना था, जबकि वे औरंगजेब, मुगल सम्राट के हमलावर सेना के खिलाफ एक गुरिल्ला युद्ध पर ले जाने में लगे हुए थे। 1687 में बीजापुर की गिरावट के साथ मिरज मुगलों के हाथों में पारित कर दिया और इसलिए बना रहा जब तक यह एक अभियान है कि दो साल के लिए चली में छत्रपति शाहू द्वारा 3 अक्टूबर १,७३९ कब्जा कर लिया था। इस प्रकार पुरानी Moghal लगभग मराठा राजधानी की सीमा पर सत्ता के अवशेष के लिए एक बार और सभी सफाया किया गया था। यह Moghals जो मराठा उपनिवेश की धमकी दी है के कई की जेब से एक था, दूसरों मिरज के किले गोपालराव पटवर्धन 1761 में रायगढ़, Gopalgad, Govindgad, आदि किया जा रहा था Peshva माधवराव द्वारा सम्मानित किया गया। Patwardhans मिरज के रूप में वे कहते थे अब पेशवा हैदर और टीपू सुल्तान के खिलाफ अभियानों में एक तारकीय भूमिका निभाई.


title: मिरज

text: मिरज पेशवाओं के शासन के अधीन आया। पटवर्धन राजवंश रियासत के रूप में 8 मार्च 1948 तक राज्य पर शासन किया। 1948 के पहले यह मिरज वरिष्ठ के princly राज्य की राजधानी था। यह ब्रिटिश भारत के पूर्ण संचालित रियासतों के एक था, बंबई प्रेसीडेंसी के दक्षिणी डिवीजन के अंतर्गत दक्षिणी Mahratta Jagirs का हिस्सा है और बाद में डेक्कन राज्य अमेरिका एजेंसी के गठन. मिरज के राज्य में 1750 से पहले स्थापित किया गया था और पूर्व ब्रिटिश पटवर्धन क्षेत्र है कि कृष्णा और तुंगभद्रा नदियों के बीच विस्तारित के पूर्व राजधानी थी। 1820 में, पटवर्धन क्षेत्र के एक सीनियर और जूनियर शाखा के बीच विभाजित किया गया था। दोनों शाखाओं के क्षेत्र में व्यापक रूप से अन्य देशी राज्यों और ब्रिटिश जिलों के बीच बिखरे हुए किया गया था। पटवर्धन वंश के शासक, राजा के शीर्षक का उपयोग किया है और एक ही कबीले कि पास सांगली, Budhgaon, Jamkhandi, Tasgaon, Kurindwad, Madavpur (Kurundwad जूनियर) और वादी ने फैसला सुनाया के थे। असल में उन सभी मूल मिरज जागीर के संस्करण रहे हैं। मिरज के 1 शासक, राजा गोविंद राव पटवर्धन, घोड़े के शरीर के एक सेनानायक के रूप में शुरू किया, खुद को हैदराबाद और मैसूर के हैदर अली के निजाम के खिलाफ कई अभियानों में प्रतिष्ठित है, दक्षिण भारत में मराठा प्रभुत्व स्थापित करने के लिए और मराठा विजय धक्का दिया मैसूर की सीमा. मिरज वरिष्ठ क्षेत्र में 339 वर्ग मील (880 km2) मापा. 1901 की जनगणना के अनुसार, जनसंख्या 81,467 थी। 1901 में, राज्य २३००० £ अनुमानित राजस्व का आनंद लिया और ब्रिटिश राज को श्रद्धांजलि में 800 £ भुगतान किया। राजा (1901 में 18,425 जनसंख्या) मिरज, जो दक्षिणी Mahratta रेलवे पर जंक्शन के शहर में रहते है। मिरज वरिष्ठ 8 मार्च 1948 को भारत डोमिनियन के लिए स्वीकार कर लिया है और वर्तमान में महाराष्ट्र राज्य का एक हिस्सा है।